About: Mexiko Hiria\nMexiko Hiria (gaztelaniaz: Ciudad de México sjuˈðad de ˈmexiko ahoskatua) edo Mexiko Barruti Federala (gaztelaniaz: Ciudad de México, Distrito Federal edo México, D.F.) Mexikoko hiriburua da, eta munduko hiri handiena azalera kontutan hartuta eta hirugarren metropolirik handiena biztanleria kontutan hartuta, Tokio eta New York-Newarken atzetik.\nMexiko Hiria (gaztelaniaz: Ciudad de México sjuˈðad de ˈmexiko ahoskatua) edo Mexiko Barruti Federala (gaztelaniaz: Ciudad de México, Distrito Federal edo México, D.F.) Mexikoko hiriburua da, eta munduko hiri handiena azalera kontutan hartuta eta hirugarren metropolirik handiena biztanleria kontutan hartuta, Tokio eta New York-Newarken atzetik. Munduko hiri garrantzitsuenetako bat da, ez bakarrik Mexikoko BPG-aren erdia duelako, baizik eta erakunde moduan, munduko ekonomiako 23. postuan izango zelako. Mexikoko hiriburua eta hiri populatuena da. Erdialdeko goi ordokian dago kokatua, jatorriz aintzira zena. Bere inguru metropolitanoa, barruti federala eta Mexikoko estatuan sakabanatua, munduko handienetako bat da 20 milioi biztanlerekin. (eu)\nMexiko Hiriko (eu)\nMexiko Hiria, Tacubaya\nColegio de Postgraduados Servicio Meteorológico Nacional\nMexiko Hiria (gaztelaniaz: Ciudad de México sjuˈðad de ˈmexiko ahoskatua) edo Mexiko Barruti Federala (gaztelaniaz: Ciudad de México, Distrito Federal edo México, D.F.) Mexikoko hiriburua da, eta munduko hiri handiena azalera kontutan hartuta eta hirugarren metropolirik handiena biztanleria kontutan hartuta, Tokio eta New York-Newarken atzetik. (eu)\nCiudad de México (eu)


Badakizu nork joko duen Bilboko Aste Nagusian? — Gaztezulo\nBadakizu nork joko duen Bilboko Aste Nagusian?\nBadakizu nork joko duen Bilboko Aste Nagusian? Hasi motorrak berotzen, hilabete besterik ez da falta eta! https://www.gaztezulo.eus/albisteak/badakizu-nork-joko-duen-bilboko-aste-nagusian https://www.gaztezulo.eus/albisteak/badakizu-nork-joko-duen-bilboko-aste-nagusian/@@download/image/01-NOLA-SOINU-HALAN-ZEINU-kE5D-U60292989898ycH-624x800@El Correo.JPG\nHasi motorrak berotzen, hilabete besterik ez da falta eta!\nAbuztuaren 18tik 25era izango da aurten Bilboko Aste Nagusia, eta dagoeneko ezagutu ditugu aurten arituko diren zenbait talderen izenak.\nGatibu, La Pegatina, Doctor Deseo, Santiago Auseron, David de Maria, Sebastian Yatra, Skakeitan eta Vendetta dira Udalak antolatutako kontzertuetako batzuk. Gainera, konpartsen eskutik beste hainbat zuzeneko egingo dituzte Bilboko txoko ezberdinetan, eta hiriburuko areto ezagunenetan ere emanaldi bereziak egongo dira.\nGatiburi egokituko zaio aurten festetako kontzertuen egitaraua irekitzea 18an. Txupinazoaren egunean, Abandoibarrean arituko dira gernikarrak. Hilaren 19an, domeka, Bilboko Udal Bandak eta Doctor Deseo taldeak beren estiloak uztartuko dituzte eszenatoki honetara hurbildu nahi duten guztien gozamenerako.\nSka euskaldunak bere lekua izango du Europa parkean hilaren 22an, eguaztena, Skakeitan + Vendetta taldeekin. Vendetta nafarrentzat beraien azken kontzertuetako bat izango da.\nHilaren 23an, La Pegatina taldeak joko du. Egun berean, Europa parkean dantzan arituko dira gazteenak Maxima FM taldearekin.\nHurrengo egunean, hilak 24, Abandoibarrako eszenatokia belaunaldien arteko nahasketa baten lekuko izango da, Santiago Auseron + Sexy Sadierekin. Radio Futura taldearen kantaria izan zenak eta Mallorcako taldeak, indie musikaren aitzindariak, indarrak batuko dituzte adin desberdinetako ikusleak erakarriko dituen kontzertu batean.\nDavid DeMaríaren balada erromantikoek jarriko diete amaiera Abandoibarrako kontzertuei abuztuaren 25ean.\nUriko beste eszenatoki batean, Europa Parkean, egun horretan Sebastian Yatrak pop ukitua jarriko dio gauari Aste Nagusia amaitzeko.\nPrest duzu zapi urdina?


Laudioko saioarekin itxiko da datorren geltokira doan bagoiko atea - GARA\nTxapelketa abiatu zenetik hiru aste joan dira. Motza irudituko zitzaien batzuei eta luzeegia, segur aski, beste batzuei. Gaur Laudion jokatuko da final-laurdenetan seigarrena eta azkena. Giro beroa eta nerbioak dantzan. Seguru. Bertsolari batek baino gehiagok honezkero buruz jakingo ditu behin-behineko sailkapeneko puntuazioak eta zain egongo da Laudioko saioak zer emango, horren arabera igoko edo jaitsiko baita hurrengo geltokira abiatuko den bagoitik. Eta hurrengo geltokian zer? Ba, finalaurrekoak, finalaren lehendabiziko ataria.\nErdiak eta erdiak\nLaudion arituko diren sei bertsolarietatik erdiak bizkaitarrak dira eta beste erdiak, gipuzkoarrak. Guztiak 30 urte edo hortik beherakoak dira.\nFredi Paia Txapelketa Nagusian eskarmentu gehien daukana da, aurtengoa hirugarren aldia izango baitu. Paia algortarra da eta 28 urte ditu. Txapel Bete Bertso, Zaharrak Berri Tour, Bertso Tranpak, Hudaltzainak, Payadoreak eta bertsolaritzarekin lotutako ekimen berritzaile askotan aritu izan da. Bost aldiz izan da Bizkaiko finalista eta aurreko bi Txapelketa Nagusietan finalaurrekoetaraino iritsi zen.\nOnintza Enbeitarentzat, Iñigo Izagirrerentzat eta Jon Martinentzat bigarren Txapelketa Nagusia izango da aurtengoa. Enbeita muxikarra da eta 30 urte ditu. Bizkaiko Txapelketan lehenengoz 1998an parte hartu zuen eta azken bietan finalean izan da.\nIñigo Izagirre itziartarra da eta 28 urte ditu. Gai-jartzaile lanetan aritu izan da, baita bertso-eskoletan eta hezkuntza arautuan bertso irakasle lanetan ere. Beretzat bigarren Txapelketa Nagusia da.\nJon Martinek ere 28 urte ditu eta oiartzuarra da. Hamaika Bertuteko kidea da eta Oiartzungo Bertso Astearen antolatzailea. Gipuzkoako azken bi finaletan, 2003an eta 2007an, finalista izan da.\nNagusiko oholtza lehendabizikoz zapalduko dutenak Miren Amuriza eta Arkaitz Oiartzabal «Xamoa» izango dira. Oiartzabal oiartzuarra da eta 24 urte ditu. Hamaika Bertuteko kidea da eta 2007ko Gipuzkoako Txapelketan antolatzaile taldean aritu zen. Kantuan ere parte hartu zuen.\nMiren Amuriza izango da saioko gazteena, eta orokorrean txapelketako parte hartzaile gazteenetarikoa da. 19 urte ditu eta berriztarra da. Bizkaiko eskolarteko hiru txapel eta Euskal Herriko bat jantzi ditu. Oholtza txikitik handira pasa da orain.\nSaioa Laudioko Lamuza Granja kiroldegian izango da, 17.30ean hasita. Guztira, 1.100 lagunentzako tokia egokituko da eta sarreren erdiak dagoeneko salduak daude. Bertsozale Elkartetik eta Txapelketa Nagusiaren antolaketa taldetik saioetara garaiz joateko dei berezia egin diete sarrera Internet bidez erosi dutenei edota sarrera-bonoak dituztenei. Azken saioetan izan diren leku arazoak direla-eta eskatu diete hori.\nLaudioko saioarekin itxiko da behin betiko sailkatuen zerrenda. Hartara, lehen fasean parte hartu duten 36 bertsolarietatik 17 pasako dira hurrengo fasera: sei final-laurdenetako txapeldunak eta puntuazio onena lortu duten beste hamaika bertsolari.\nFinalaurrekoetan trenera igotzeko zain daude 2005eko finalistak: Aitor Mendiluze, Unai Iturriaga, Amets Arzallus, Igor Elortza, Maialen Lujanbio, Sustrai Colina eta Jon Maia. Lehendabiziko finalaurrekoa Bergaran izango da azaroaren 7an.\nLaudion arituko den seikotean denak dira 30 urtekoak edo hortik beherakoak. Hiru bizkaitarrak dira eta beste hiruak, gipuzkoarrak. Erabakigarria da saioa.


kritiken hemeroteka » Beti egon naizen herrira itzultzen\n« Zein animaliago? | Hamar »\nMade in Galiza / Sechu Sende (Txerra Rodriguez) / Txalaparta, 2012\nBeti egon naizen herrira itzultzen Iraitz Urkulo / Berton, 2012-10\nSechu Sendek (Padron, 1972) Colectivo Poético Serán Vencello izeneko poesia taldean hasi zuen bere ibilbide literarioa baina, urteak aurrera, narratibaren arloan jaso du aditu eta irakurleen errekonozimendua. 2003an Blanco Amor saria irabazi bazuen Orixe eleberriarekin, 2007an Galiziako argitaldariek ematen duten Anxel Casal urteko liburu onenaren saria lortu zuen bere azken obrarekin, orain Txalaparta argitaletxeak euskaraturik dakarkigun Made in Galiza ipuin bildumarekin, hain zuzen. Izan ere, euskarazko edizioaren kontrazalean ohartzen zaigunez, testu hau gizarte fenomeno bilakatu da Galizian: hainbat pasarterekin bideoak eta abestiak grabatu dituzte, komikiak egin dira edota irakaskuntzan erabiltzeko irakurketa-gidak argitaratu dituzte, besteak beste.\nEsan bezala, Made in Galiza hamaika ipuin laburrek osatutako bilduma gisa aurkezten zaigu, baina saiakera liburua izan zitekeen, idazleak ipuinak eskaintzen dizkion baliabideak eta generoaren fikziozko izaera baliatzen baititu galegoaren errealitate soziolinguistikoaz hausnartzeko edo, berdina dena, bere hizkuntzaren egoeraz duen ikuspegi kritikoa adierazteko. Sechu Sendek gai eta, aldi berean, kezkatzat duen hizkuntza biluzik ageri da orrialdeotan; zentzu honetan, nabaria da testu osoan zehar galegoa eztabaida politikoetatik aldentzeko ahalegina, mezua (hizkuntzaren defentsa, alegia) zikindu eta desitxuratu dezakeen erreferentzia oro saihestuz.\nObra honek, bestalde, galegoz hitz egiten du, guk euskaraz irakurri arren. Ez da lan makala hizkuntza batekiko maitasuna, lilura edota gutxiespena beste hizkuntza batean adieraztea, baina Txerra Rodriguez itzultzailearen esku trebeari esker euskara, oztopo izatetik urrun, bide apropos bihurtu zaigu, une batez baino ez bada ere, galegoa eta haren hiztunek osatzen duten eguneroko unibertso konplexuaren esperientzia gazi-gozoan murgiltzeko eta, hortaz, komunitate txiki horren partaide sentitzeko. Are gehiago, euskarazko itzulpenak, lan originalak ez duen balio erantsiaz, zeharka eta modu inplizituan bada ere, erronka botatzen digu euskal irakurleoi, galegoa eta euskararen arteko kidetasunak bilatzera bultzatuz. Hizkuntza bakoitzaren berezitasunak albo batera utzita, hizkuntza gutxitu-diglosiko bateko hiztun izateak hasiera batean pentsa genezakeena baino askoz gehiago hurbiltzen gaituela onartzera eramango gaituzte ipuinok.\nMerkatuan eros daitekeen produktu, ikasgai, belaunaldien arteko komunikaziorako oztopo, gazteentzako aurreiritzi, ironia-, amorru- eta errepresio-iturri, ikerketa serio eta ez hain seriotarako gai, gaixotasun zein botika, autohipnosia eta bestelako metodo surrealisten helburu, isiltasunerako edo harro eta pozik egoteko arrazoi, droga huts edota maitale zintzo… forma anitz hartzen dituzte hitzek eta galego hizkuntzak berrogeita hiru ipuin labur bezain arin hauetan. Ikuspegi aldaketa etengabean eusten du idazleak galegoak bizi duen egoeraren salaketa eta hizkuntza beraren defentsa. Senchu Senderen testu hau, azken batean, norberaren hizkuntzarekiko maitasun-sentimendu garaiezin batetik jaio delako.


Lankide:Maider Gonzalez/Proba orria - Wikipedia, entziklopedia askea.\nLankide:Maider Gonzalez/Proba orria\n1.1 Antzinatik IXX. mendera\n1.2 XX. mende hasiera\n1.3 XX. mende amaiera eta interakzio nuklearrak\n2 Fisika modernoa\n2.1 Kiribilen grabitate kuantikoa\n2.2 Beste saiakera batzuk\n2.3 Egungo egoera\nAntzinatik IXX. mendera[aldatu | aldatu iturburu kodea]\nAntzinako Babilonian, Zazpi Planeta Klasikoen eredua aztertu zuten, zeruko mugimenduak giza gertaerekin erlazionatzeko asmoz (astrologia). Helburu gisa zuten ekintzak iragartzea, gertaerak denbora-tarte batean behatuz eredu errepikakorrak topatuz. Unibertsoak hasierarik duen, edo ziklo etengabeen segida deneko eztabaida aintzinako Babiloniarren garaitik existitu izan da.\nAintzinako filosofia greziarrean, filosofo Presokratikoek uste zuten fenomenoen arteko ezberdintzak interakzio bakar baten ondorioa zirela, atomoen mugimendu eta talkak deiturikoa. "Atomo" kontzeptua, Democritoren ekarpena, naturako ekintzak bateratzeko proposizio goiztarra izan zen. Kontzeptu berdina Nyaya-Vaisheshikan ,aintzinako indiar filosofia eskolan, ere agertu zen.\nBaliteke Arkimedes izatea natura axiomekin deskribatu zuen lehen filosofoa, horietatik emaitza berriak ondorioztatuz. Era beran, "guztiaren" edozein teoriak ere axiometan oinarritua egotea, fenomeno behagarri oro bertatik deduzituz.\nXVII. mendean, Isaac Newton-en grabitazioaren teoriak ezarri zuen indar guztiak ez direla gauzak harremanetan(kontaktuan) egotearen ondorio. Ideia hori nabarmendu zuen Newton-ek, idatzitako Mathematical principles of natural philosophy liburuan, zeinean Galileoren lurraren grabitazioaren azterketa, Kepler-en mugimendu planetarioko hiru legeak eta itsasaldien fenomenoa bateratzen zituen, hirurak lege bakar baten menpean azalduz: grabitazio unibertsalaren legea.\n1814. urtean, aurreko emaitzetan oinarrituz, Laplacek ondorengoa proposatu zuen, norbaitek ezagutuko balitu partikula ororen posizio eta abiadura zehatzak denboraren momentu batean, naturaren legeekin kalkulatu ahalko luke edozein partikularen posizioa beste edozein momentutan. Laplacek aurreikusi zuen grabitazioaren eta mekanikaren arteko konbinazioa "guztiaren teoria" bat bezala. Mekanika kuantiko modernoak, ostera, frogatu egin du ziurgabetasuna saihestezina dela, eta, beraz, Laplace-ren teoria zuzendu behar dela: "guztiaren teoria" batek, grabitazioa eta mekanika kuantikoa barneratu behar dituela. Izatez, mekanika kuantikoa alde batera utzita ere, kaosaren teoria ere nahikoa da ziurtatzeko edozein sistema mekaniko zein astronomikoren etorkizuna ezin aurresan daitekeela.\n1820. urtean, Hans Christian Orsted-ek elektrizitatearen eta magnetismoaren arteko erlazioa aurkitu zuen, aurrerago, 1865. urtean, James Clerk Maxwell-en elektromagnetismoaren teoria bilakatuko zena. IXX. eta XX. mende hasiera bitartean, nabaria egin zen materia partikula txikien elkarrekintza elektrikoen ondorio ziren zenbait indar bazeudela: elastikotasuna, biskositatea, marruskadura eta presioa.\nMichael Faraday, 1849. urtean, grabitazioaren eta elektromagnetismoaren arteko bateratzea aztertu zuen lehena, arrakastarik gabe.\n1990. urtean, David Hilbert-ek problema matematikoen zerrenda ezaguna argitaratu zuen. Horien artean ezaguna den Hilbert-en 6. problema-ren bidez, Hilbert-ek berak ikerlariei errona bota zien fisika guztiaren oinarri axiomatikoa aurkitzera. Orduan eskatu zienari, egun, "guztiaren teoria" izenaz ezagutuko genuke.\n1920ko hamarkada amaieran, mekanika kuantiko berriak agerian utzi zuen, atomoen arteko lotura kimikoak indar elektrikoen (kuantiko) adierazle zirela. Horrekin Dirac-ek plazaratutako iritzia bultzatuz: "fisikako teoria matematiko gehienak eta kimikako guztiak frogatzeko behar diren oinarrizko lege fisikoak, denak dira guztiz ezagunak".\nAurrerago, Albert Einstein-ek erlatibitate orokorraren teoria aurkeztu zuenean, 1915. urtean, teoria bateragarri baten bilaketaren interesa berpiztu egin zen. Einstein-en garaian indar ahula eta bortitza ezagutzen ez baziren ere, elektromagnetismo eta grabitazio indarren existentzia bai aurkitu zituela, askoz erakargarriagoak zirenak. Honek hasiera eman zion 30 urtez luzatu zen eremu bateratua izeneko teoriaren bilaketari, zeina espero zuen bi indar horiek printzipio orokor bakarraren ondorio zirela frogatuko zuen. Bere bizitzaren azkenen hamarkadetan, bilaketa honek isolatu egin zuen Einstein gainontzeko korronte fisikoengandik. Mende erdi geroago, Einstein-ek zuen "teoria bateratua" aurkitzearen ametsa, fisika modernoaren Graal Saindua bilakatu da.\nXX. mende amaiera eta interakzio nuklearrak[aldatu | aldatu iturburu kodea]\nXX. mendean, teoria bateratu baten bilaketa eten egin zen, indar nuklear ahularen eta sendoaren aurkikuntzarekin, zeinak grabitazioarekin zein elektromagnetismoarekin bat ez zetozen.\nGrabitazioa eta elektromagnetismoa, indar klasikoak diren heinean, batera existitu daitezke, baina urte askotan zehar uste izan zen grabitazioa ezin izango zela kuantikaren esparrura erantsi gainontzeko funtsezko indarrekin bat egiteko. Hori zela eta, XX. mendean zehar, arreta beste hiru indar "kuantiko"-ak ulertzen jarri zuten: elektromagnetismoa eta indar nuklear ahula eta sendoa. Lehenengo bien konbinaketa 1967. urtean lortu zen, elkarrekintza elektroahula, zeina simetria apurtua den: indar ahulak eta elektromagnetikoak ezberdinak dirudite energia baxuetan, energia ahula daramaten partikulek, W eta Z bosoiak, masa ez nulua dutelako, aldiz, fotoiak, zeinak energia elektromagnetikoa daramana, masarik gabekoa da. Energia altuagoetan Ws eta Zs erraz sor daitezke eta indarraren izaera bateratua agerian geratzen da.\nIndar sendoa eta elektroahula modu baketsuan existitzen diren bitartean fisikaren Eredu Estandarrean, ezberdinak izaten jarraitzen dute. Orain arte, guztiaren teoria baten bilaketak bi arazo ditu: ez indar sendoaren eta elektroahularen arteko bateratzea, eta ezta horien eta grabitazioaren arteko bateratzea ere ez da lortu.\nFisika modernoa[aldatu | aldatu iturburu kodea]\nKiribilen grabitate kuantikoa[aldatu | aldatu iturburu kodea]\nKiribilen grabitate kuantikoari buruzko gaur egungo ikerketak, funtsezko garrantzia izan dezake guztiaren teorian, baina hau ez du bere helburu nagusia. Gainera, teoria horrek luzera posibleen eskalan behe-bornea ezartzen du.\nBerriki esan da, Kiribilen grabitate kuantikoak birmolda ditzakeela Eredu Estandarraren ezaugarriak. Gaur egun, soilik paritate propietate egokiak dituzten fermioien (leptoiak eta quark-ak) lehen belaunaldia izan da modelizatua Sundance Bilson-Thompson-engatik, denbora-espazioko txirikordez osatutako preoiak erabiliz eraikuntza-bloke gisa. Hala ere, ez dago Lagrange-ren eratorpenik partikula horien elkarekintzak deskribatuko duenik, ezta partikula horiek fermioak direnik demostratzerik edo Eredu estandarraren elkarekintzak gauzatzen direnik ere. Konputazio kuantikoaren kontzeptuaren erabilpenak ahalbidetu zuen partikulak fluktuazio kuantikoetatik bizirik irtetzeko gai direla demostratzea. Modelo horrek, karga elektriko eta koloredun bat kantitate topologikotzat interpretatzera eramaten gaitu.\nBilson-Thompsonek iradoki zuen, belaunaldi altuko fermioiak txirikorda konplexuagoen bidez eratu litezkeela, egitura horien eraikuntza zehatzak eman ez ziren arren. Fermioi horien karga elektrikoa, kolorea, eta paritate propietateak, lehen belaunaldiko fermioienak bezala sortuko ziren. Eredua belaunaldi kopuru infinituentzat orokortua izan zen, eta baita indar ahuleko bosoientzat (baina ez fotoi edo gluoientzat) 2008. urtean Bilson-Thompson, Hackett, Kauffman eta Smolin-en eskutik.\nBeste saiakera batzuk[aldatu | aldatu iturburu kodea]\nGuztiaren teoria garatzeko egindako beste saiakeren artean, fermioi kausalen sistemen teoria dago, zeinak gaur egungo bi teoria fisiko (erlatibitate orokorra eta eremu-teoria kuantikoa) kasu mugatzaile gisa hartzen dituen.\nBeste teoria bat, multzo kausalak izenekoa da. Aurretik aipatutako beste teoria batzuk bezala, haren helburu nagusia ez du guztiaren teoria baten lorpena, grabitazio kuantikoaren teoria batean lan egitea baizik, zeina azkenean eredu estandarrean sartuz gero, guztiaren teoria egoki bat izateko hautagai bilakatu daitekeen. Teoria honen funtsezko printzipioa espazio-denbora diskretuaren eta espazio-denborako gertaerak ordena partzial baten bidez erlazionaturik daudelaren ideian datza. Ordena partzial horrek, iragana eta etorkizun erlatiboko kausalitate-erlazioen esangura fisikoa du, espazio-denborako gertaerak bereiziz.\nAurretik aipatutako saiakerekin batera, Garrett Lisiren E8 proposamena dugu. Teoria honek, erlatibitate orokorra eta eredu estandarra E8 taldearen barruan eraikitzen saiatzen da. Teoriak ez du prozedura kuantiko berririk eskaintzen eta autoreak iradokitzen du, bere kuantizazioak aipatutako kiribilen grabitate kuantikoaren planteamendua jarraitzen duela.\nTriangulazio dinamiko kausalak, ez du aldez aurretik existitzen den arearik hartzen (espazio dimentsionala), aldiz, espazio-denborazko ehunak berak nola garatzen den azaltzen saiatzen da.\nChristoph Schiller-en Eredu Estandarrak, partikulen fisikaren Eredu Estandarraren gauge simetria azaltzen ahalegintzen da, U(1)XSU(2)XSU(3), korapiloen teoriaren hiru Reidemeister-en mugimenduekin, partikula elemental bakoitza bat, bi edo hiru zuntz ezberdinen korapilo batekin berdinduz.\nBeste saiakera bat ER=ERP paradoxarekin erlazionatu daiteke, zeinak lotuta dauden partikulak zizare-zulo baten bidez (edo Einstein-Rosen zubia) lotuta daudela dioen.\nGaur egun, ez dago guztiaren teoria hautagarririk, partikulen fisikaren eredu estandarra eta erlatibitate orokorra barne hartzen dituenik, eta aldi berean egitura mehearen konstantea edo elektroiaren masa kalkulatzeko gai denik. Partikulen fisikari gehienek espero dute, abian dauden esperimentuen emaitzak (partikula berrien bilaketa partikula-azeleragailuan eta materia iluna) beharrezkoak izatea guztiaren teorian gehiago sakontzeko.


barren.eus - Kafe-kapsula erabiliak mini garbiguneetan laga ahal izango dira aurrerantzean, Mankomunitateak eta Nestlek sinatutako hitzarmenari esker\nKafe-kapsula erabiliak mini garbiguneetan laga ahal izango dira aurrerantzean, Mankomunitateak eta Nestlek sinatutako hitzarmenari esker\nArgitaratua: 2021-03-05 10:18\nPlastikozko edo aluminiozko kafe kapsulen erabilerak nabarmen egin du gora azken urteotan. Orain arte, hondakin horiek errefusaren edukiontzi grisean uzten ziren eta ez zituzten birziklatzen, baina gaurtik aurrera "birziklatzeko edo balorizatzeko" irteera bat eman ahal izango zaiela jakinarazi dute Debabarrena Mankomunitatetik.\nEskualdean dauden hamabi mini garbiguneek bi konpartimentu izango dituzte kafe-kapsulak lagatzeko: bat aluminiozko kapsuletarako eta bestea plastikozkoetarako. Konpartimentuak betetzen direnean, Mankomunitateko beharginek kapsulak garbiguneetara eramango dituzte, eta Nestlé enpresaren esku geratuko dira ondoren. Kapsulak ere garbigunera eraman ahal izango dira zuzenean.\nBerrikuntza hau Mankomunitateak eta Nestlek sinatutako hitzarmenari esker ezarri dute, eta nabarmendu dute zerbitzuak ez duela kosturik izango Mankomunitatearentzat. Akordioak lau urteko iraupena du, luzatzeko aukerarekin. Mankomunitatetik adierazi dutenez, hitzarmen hau aurrerapauso bat da, lehen eskualdean birziklatu ezin zituzten hondakinak birziklatzeko aukera ematen baitu. "2030. urterako gaikako bilketaren %70era iristeko helburua asmo handikoa da, eta horrelako ekintza txikiek norabide zuzena markatzen dute", adierazi dute mankomunitateko arduradunek.


Pressignac - Wikipedia, entziklopedia askea.\nPressignac Frantziako udalerria da, Charente departamenduan dagoena, Poitou-Charentes eskualdean. 2013an 396 biztanle zituen.\nBarruti Confolenseko barrutia\nKantonamendu canton of Chabanais\n45°49′33″N 0°44′35″E / 45.8258°N 0.7431°E / 45.8258; 0.743145°49′33″N 0°44′35″E / 45.8258°N 0.7431°E / 45.8258; 0.7431\nChabanais, Chassenon, Lésignac-Durand, Massignac, Saint-Quentin-sur-Charente, Verneuil, Rochechouart, Vayres eta Videix\n344 (2019ko urtarrilaren 1a)\n187 (%54.4) 162 (%47.1)\n2007an Pressignac udalerrian erroldatutako biztanleak 427 ziren. Familiak 208 ziren, horien artean 68 pertsona bakarrekoak ziren (36 bakarrik bizi ziren gizonak eta 32 bakarrik bizi ziren emakumeak), 88 seme-alabarik gabeko familiak ziren, 40 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 308 etxebizitza zeuden, 214 familiaren etxebizitza nagusia ziren, 72 bigarren erresidentzia ziren eta 22 hutsik zeuden. 303 etxeak ziren eta 3 apartamentuak ziren. 214 etxebizitza nagusietatik 181 bere jabearen bizilekua ziren, 31 alokairuan okupaturik zeuden eta 2 doan lagata zeuden; 1ek gela bat zuen, 13 etxek bi zituzten, 34 etxek hiru zituzten, 48 etxek lau zituzten eta 118 etxek bost zituzten. 195 etxek euren parking plaza propioa zuten azpian. 101 etxetan ibilgailu bat zegoen eta 86 etxetan bat baino gehiago zituzten.\nPressignac udalerriko biztanleria-piramidea 2009an .\n2007an lan egiteko adina zuten pertsonak 233 ziren, horien artean 138 aktiboak ziren eta 95 inaktiboak ziren. 138 pertsona aktiboetatik 125 lanean zeuden (70 gizon eta 55 emakume) eta 13 langabezian zeuden (6 gizon eta 7 emakume). 95 pertsona inaktiboetatik 56 erretiraturik zeuden, 10 ikasten zeuden eta 29 "bestelako inaktibo" gisa sailkaturik zeuden.\n2009an Pressignac udalerrian 195 unitate fiskal zeuden, 394 pertsonek osaturik. Pertsona bakoitzeko diru-sarrera fiskalaren mediana urteko 14.256 euro zen. \n2007an zeuden 11 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 2 eraikuntza enpresak ziren, 1 ibilgailuen saltze eta konpontze enpresa zen, 2 ostalaritza eta jatetxe enpresak ziren, 1 zerbitzu enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 4 zerbitzu publikoetatik, 1 igeltseroa zen, 1 zurgina, 1 ile apaindegia eta 1 jatetxe.\n2000. urtean Pressignac udalerrian 37 nekazaritza-ustiategi zeuden, 1.330 hektarea erabiltzen.\nChassenon (3,4 km)\nVideix (3,9 km)\nSaint-Quentin-sur-Charente (5,8 km)\nChabanais (5,9 km)\nRochechouart (6,1 km)\nVerneuil (6,2 km)\nChéronnac (7,6 km)\nSaillat-sur-Vienne (7,9 km)\nAzken aldaketa 16 urria 2021(e)an, 00:57(e)tan\nOrriaren azken aldaketa: 16 urria 2021, 00:57.


Edukiontziak mantenduko dira Arrasaten hiri hondakinak jasotzeko, %70 gaika biltzea lortzen bada - Arrasate - Goiena.eus\nEdukiontziak mantenduko dira Arrasaten hiri hondakinak jasotzeko, %70 gaika biltzea lortzen bada\nJokin Bereziartua Lizarazu 2013-10-31 14:20\nArrasaten akordioa lortu da hiri hondakinen kudeaketaren gainean. Hala jakinarazi du irailaren 4an osatu zen Hondakinen Mahaiak. Bi helburu adostu dituzte: gutxienez hondakinen %70 gaika biltzea eta tasa hori lortzeko bederatzi hilabeteko epea jartzea. "Kontrolpeko edukiontzien sistema" erabiliko da, hau da, herritarrek ez dute nahastuko hondakinen frakziorik eta bilketa zerbitzuari banatuta entregatuko zaizkio, nahitaez. Horrez gain, fiskalitate ekologikoa aplikatuko dute, hots, sortutako hondakinen araberako zerga aplikatuko da. Sistema berria ezarri eta bederatzi hilabetetan ez bada %70 gaika biltzea lortzen, atez ateko sistema ezarriko dute.\nHelburuetan eta sistemaren ezaugarrietan adostasuna lortu ondoren, mahaiak proposatu du herrigunean hondakinak gaika jasotzeko "kontrolpeko edukiontzien sistema erabiltzea". Horrek esango gura duena hala azaldu dute erredakziora bidalitako prentsa oharrean: "Herritarrek ez dute nahastuko hondakinen frakziorik eta bilketa zerbitzuari banatuta entregatuko zaizkio, nahitaez". Horrez gain, fiskalitate ekologikoa aplikatuko dute.\n%70 gaika biltzea ez bada lortzen, atez atekoa\n"Helburuak hasiera hasieratik edo bederatzi hilabeteren buruan lortuz gero, sistema balekotzat emango da, eta gaika jasotzeko zerbitzua sistema horren bidez egiten jarraituko da. Aldiz, edukiontzien sistema ezarri eta bederatzi hilabeteko epean aurrez adostutako gaika jasotzeko %70eko helburua lortu ezean, sistema baliogabekotzat joko da, eta Arrasateko herrigunean hondakinak gaika jasotzeko zerbitzua atez ateko sistemaren bidez egingo da".\nAkordioa, aho batez\nAkordioa aho batez lortu da, Hondakinen Mahaian parte hartu duten alderdi eta eragileen artean: Bildu, EAJ, Aralar, Arrasate Garbi, Zero Zabor taldea, Ekologistak Martxan eta Ezker Anitza. Deituak izan arren parte hartu ez duten PSE-EE eta STOP PaP elkarteari gonbidapena bidali zaie akordio horretara atxiki daitezen.


EHGAM-DOK EUSKARAZ: June 2009\n> Berria: Ekainak 28 > ZARAUTZEN, DENAK BATERA, "ARMAIRUTIK KALERA!"\ngaiak: Ekainak 28, Gipuzkoa, Ikuspena, Manifestazioak, Urola Kostako Hitza, Zarautz\n> Berria: Elkartasuna > DONOSTIA: HERRITAR TALDE BAT BILDU ZEN IGANDEAN MARTUTENEN, PATXI BEREZIARTUARI BABESA ESKAINTZEKO\ngaiak: Donostia, Elkartasunak, Gipuzkoa, Hernani, Justizia, Kronika, Sexu erasoak\n> Berria: Ekainak 28 > OSAKIDETZAK SEXUZ ALDATZEKO EBAKUNTZAK BERE GAIN HARTZEA NAHI DU EUSKO JAURLARITZAK\ngaiak: Berria, EHGAM, Ekainak 28, Gemma Zabaleta, Jaurlaritza, Transexualitatea\nGaur ere bi alarde\nIrungo alarde mistoarekin bat egin dute feministek, sindikatuek eta ezkerreko alderdi politikoek\nAzken urteotan bezalaxe, gaur ere bi alarde izango dira Irunen (Gipuzkoa), San Martzial eguneko ospakizunetan. Alarde tradizionalaren eta mistoaren arteko "gatazkak" saihesteko, ordu desberdinetan aterako direla ebatzi du berriro Eusko Jaurlaritzako Herrizaingo Sailak. Hala, laugarren urtez, alarde tradizionala izan da lehena ateratzen, 07:40ean; hori amaitzean abiatuko da alarde mistoa, 10:10 inguruan. Arratsaldean alderantziz izango da: alarde mistoa 17:30ean aterako da, eta tradizionala 18:30ean.\n1522ko ekainaren 30ean Irungo tropak Frantziako armadari gailendu izana ospatzen dute urtero San Martzial egunean. Zenbait gizarte eragile eta talde feminista, ordea, aspaldi hasi ziren aldarrikatzen ospakizuna ez zela berdintasunez egiten, emakumeek ezin dutelako alarde tradizionalean soldadu gisa parte hartu. Alarde mistoan, ordea, kantinera zein soldadu gisara ibiltzen dira andreak, eta aurten gainera, andre batek jeneral gisara desfilatuko du lehen aldiz: Ainhoa Ruizek.\n800 lagun inguru aterako dira alarde misto horretan, bederatzi konpainiatan banatuta. Hainbat eragile sindikal, politiko eta gizarte eragilek egin dute bat alarde horrekin, besteak beste, Bilgune Feministak, Bidasoaldeko Emakumeek, EBk, Aralarrek, ezker abertzaleak, LABek, UGTk, CCOOk, ELAk eta EILASek.\nAlarde tradizionalean, aldiz, 8.000 gizon atera dira, hemeretzi konpainiatan. Zortzigarrenez, Satur Ibargoien da jeneral; beraz, ez da aldaketa handirik egongo. Dena den, arduradunek diote aurtengo desfilea "desberdina" dela, 2008an Espainiako Auzitegi Gorenak emandako epaiaren ostean; alarde tradizionalak berdintasunerako eskubidea ez duela urratzen ebatzi zuen.\ngaiak: Alardeak, Berdintasuna, Berria, Gipuzkoa, Irun, Matxismoa\n> Berria: Ekainak 28 > ZARAUTZ: BIHAR LESBIANEN ESKUBIDEAK ALDARRIKATZEKO DEIA EGIN DUTE\nUrola Kostako Koordinadora Feministak bihar izango den Gay, Lesbiana , Bisexual etaTransexualen Harrotasun egunaren atarian, lesbianei eta herritarrei oro har kalera ateratzeko deia egin die, «aurten ere badagoelako zer aldarrikatu». Koordinadora Femistiraren iritziz, «jaiotzetik inposatzen diguten eredu heterosexistak eragin zuzena du egungo harreman eta sexualitate ereduan». Horrek guztiak «emakumeon sexualitatea amatasunera eta ugalketara bideratzen du. Emakumeok sexualitatea bizitzeko orduan ere, badirudi emakumeon lana gizonei plazerra ematea dela».\n«Elizak, erakundeek, komunikabideek, eskolak, sistema honek eta berau elikatzeko erabiltzen duten hezkuntza sistemak lesbofobia, homofobia eta transfobia» eragiten dutela adierazi dute eta honek harreman eta eredu heterosexistak bultzatzen dituela. «Identitateak bizitzeko modu ezberdinak ere ezkutatzen» dituztela salatu dute, «horretarako errealitatea ukatzen saiatuz».\nBihar kalera ateratzeko deia egin die Koordinadorak lesbianei, «gure eskubideak tinko defendatu behar ditugulako». Horretarako beharrezkoa da, beraien ustez, «ikusezintasunarekin amaitzea eta lesbianen presentzia jendarteratzea». Horregatik, «homosexualitatearen aurka diharduten guztiei hortzak erakutsi eta sexualitatea askatasunez bizi nahi dugula ozen aldarrikatuko dugu, parekidetasunaren bidean arau heterosexista suntsituz».\nAzpeitiko Bilgune feministak zenbait ekintza antolatu du Gay, Lesbiana eta Transexualen Harrotasun Egunerako. Autobusa izango da igandean 18:00etan Zarauzko txosna gunetik hasita egingo den manifestazioan parte hartzeko. Bestalde, 19:30ean, Azpeitiko Betharram aretoan , Maldito Felpudo filma emango dute eta ondoren hausnarketarako denbora egongo da.\nAsteburu guztian zehar, gainera, irudi batzuk egongo dira udaletxe azpiko arkupetan.\n> Berria: Ekainak 28 > "SEXUALITATE ASKEAREN ALDE", ETZI KALERA IRTETERA DEITU DITUZTE LESBIANEK\nIgandean ospatuko da lesbiana, gay, transexual eta bisexualen harrotasun eguna. Bilgune Feministak dei egin die lesbianei, aurten, kalera irten daitezen, antolatutako ekitaldietan parte hartzeko. «Sexualitatea askatasunez bizitzeko erabakia» hartu dutenak aukera hori ezkutatzera behartu dituztela salatu du Bilgune Feministak. «Lesbiana izatea zailtasunez betetako aukera bat da», adierazi dute feministek, eta sexu joera guztien eskubideak aitortzeko eskatu dute. Donostian bihar egingo dute ekitaldia, 19:00etan, Bulebarrean. Bilbon, Gasteizen eta Iruñean etzi egingo dituzte ekitaldiak: Gasteizen, 12:30ean Andre Mari Zuriaren plazan; Bilbon, 12:20ean Moiua plazan; eta Iruñean 12:00etan autobus geltoki zaharrean. Miarritzen iragan asteburuan egin zuten martxa.\ngaiak: Berria, Bilgune Feminista, EHGAM, Ekainak 28\n> Berria: Ekainak 28 > GIPUZKOA: GAY, LESBIANA ETA TRANSEXUALEN ESKUBIDEEN EGUNEAN HIRUKI ARROSA URRETXUKO UDALETXEAN\ngaiak: Ekainak 28, Ekitaldiak, El Diario Vasco, Gipuzkoa, Urretxu\n> Berria: Ekainak 28 > MIARRITZEN BERDINTASUNA ALDARRIKATUKO DUTE ETZI\ngaiak: Berria, Ekainak 28, Iparraldea, Manifestazioak, Miarritze\n> Elkarrizketa: Tino Brugos > "FUNDAMENTALISMO ERLIJIOSOAK HOMOFOBIA ZABALDUKO DU BETI"\nTino Brugos. Xega kolektiboko koordinatzailea: «Fundamentalismo erlijiosoak homofobia zabalduko du beti»\nEHGAMek antolatuta, 'De Stonewll a nuestros días: 40 años de una lucha' hitzaldia emango du Tino Brugos Xegako kideak. Hitzordua gaur izango da, Errenteriako Mikelazulo kultur etxean, 19:30ean.\nBerria, 2009-06-10 # Uxua Larretxea. Donostia\nTino Brugos (Asturias, Espainia, 1958) Xente Gai Astur (Xega) kolektiboko koordinatzailea da. Azken 40 urteetan gayen, lesbianen eta transexualen aldeko mugimenduek izandako garapenaz mintzatuko da gaur, Mikelazulon (Errenteria). Orain arte eskubideen alorrean izugarri aurreratu bada ere orandik lan asko egiteko dagoela aitortu du.\nHitzaldia Vicente Vadillo Santamaria Francis-en heriotza oroituz abiatuko duzu. Zer garrantzia izan zuen gertaera horrek homosexualen eta transexualen eskubideen aldeko borrokan?\n1979. urtean jazo zen gertaera, Errenterian (Gipuzkoa). Nik orduan 20 urte nituen, eta arretaz entzun nuen gertaturikoa. Hedabideek gertaera horren berri eman zuten, eta hurrengo egunean greba orokorra antolatu zen heriotza salatzeko. Finean, gaiaz normal hitz egin zen. Halere, heriotza horrekin ohartu nintzen panorama zaila genuela.\nOrain arte asko aurreratu da gayen, lesbianen, eta transexualen eskubideen onarpenean. Nola ikusten duzu egungo egoera?\n1969an Stonewall erreboltak gertatu zirenetik egundaino izugarri aurreratu da, aldaketa sakonak izan dira. Hein handi batean ez zen posible izan iraultza, baina egunerokotasunean eragina izatea lortu genuen, bai homosexualen eta transexualen artean bai gizartean orokorrean. Lehen onartzen ez zen gizarte subjektu bat eraiki dugu urte hauetan guztietan. Horretarako, gogor borrokatu gara, baina gauza bat argi daukagu: gelditzeko etorri gara. Onerako zein txarrerako agenda politikoetan gaude.\nGlobalizazioak ez al dizue erraztu mugimendu guztien arteko harremana eta elkarlana?\nGlobalizazioak gure mezua munduan zehar zabal dadin eta elkarren berri izan dezagun lagundu digu. Halaber, mugimendu guztien batasuna oso zaila da, herrialde bakoitzeko egoera sozio-politikoa eta kulturala oso desberdina delako. Mugimendua plurala bilakatu da, eta horrek zatiketa dakar, baina, era berean, gizarte klase guztietan eragina izaten ari dela ere erakusten du, eta hori baikorra da.\nAurrerantzean zein alderdi geratzen da bereziki lantzeko?\nEspainian legezkoa dena gizarte eremu guztietan arrunt bilakatzea da erronka, eta sozialki onargarria izan dadin borrakatzea. Arruntasun hori gizartearen osotasunera zabaldu behar dugu. Nolanahi ere, jabetzen gara fundamentalismo erlijiosoak beti homofobiak zabalduko dituela. Bestalde, transexualen eskubideen aldeko borrokan lan asko egiteko dago; adibidez, gizarte segurantzak sexu organuen kirurgia operazioak ordain diezaion lortu behar dugu, eta gizartean euren integrazia bultzatu. Bisexualen aldarrikapenak ere lantzeko ditugu.\nEz al dira egun sozialki gayak eta lesbianak transexualak baino hobeto onartzen?\nMarketina dago horren atzean. Urte hauetako borroka bereziki gizonezkoek garatu dute, eta, ondorioz, nolabaiteko errespetua lortu dute. Lesbianak ere errespetatzen direla esango nuke, baina hori ez da horren agerikoa. Gayen, lesbianen eta transexualen alde mugimenduetan gizonezkoak monopolioa izan dute, eta hori aldatu behar dugu.\nGizartea kontzientziatua ikusten duzu homosexualen eta transexualen gaien inguruan?\nGizarte sektore bati behin eta berriz jakinarazi behar zaie gure eskubideak bermatzea ez duela euren eskubideen gutxitzea ekartzen, ez gaudela eri, ez garela lehen baino gehiago, baizik eta ageriago gaudela, eta abar. Eztabaida hori gizartera eraman eta iraunarazi behar dugu. Hezkuntzak zeresan handia dauka horretan, eta, horrenbestez, gaia eskolan etengabe landu behar da urtez urte. Gazteek bizi duten errealitatean homosexualak, transexualak eta atzerritarrak daude, besteak beste, eta hori eskolatik asimilatu behar dute.\nEgun desberdintasunaren eta aniztasunaren aldeko apologia egiten da, baina benetan uste duzu gizarte hau tolerantea dela desberdina denarekin?\nGertuko kasua denean kolpe antzeko bat gertatzen da, baina lehen ez bezala orain familiak ere gure eskubideen borrokan parte hartzen du. Orain arte umezurtzak izan gara, ez baitzegoen inor babestuko gintuenik. Zorionez, guri laguntzen ikasten ari dira.\ngaiak: Aktibismoa, Berria, EHGAM, Ekainak 28, Ekitaldiak, Elkarrizketak, Francis, Tino Brugos, Xega\n> Berria: Lesbianismoa > LESBIANAK ADISKIDEEI EMATEN DIETE LEHENBIZI BEREN JOERA SEXUALAREN BERRI\nLesbianek adiskideei ematen diete lehenbizi beren joera sexualaren berri\nBerria, 2009-06-06 # Maite Asensio • Bilbo\ngaiak: Aldarte, Berria, Euskal Herria, Ikerketak, Lesbianismoa


Albisteak_hondakinak archivos - Sakanako Mankomunitatea\nGarbiguneak abenduaren 31an\nAbenduak 31, ostirala, Altsasuko garbigunea itxita egongo da eta ez da garbigune mugikorrio egongo. Arbizuko garbigunea irekita egongo da. Barkatu eragozpenak.\nmankeinsausti 2021 abendua 29, asteazkena 2022 urtarrila 13, osteguna ALBISTE GUZTIAK, Albisteak_hondakinak\nGarbiguneak abenduaren 31anRead more\nNafarroako Birziklatze Zentru Birtuala Sakanan da\nNafarroako Birziklatze Zentro Birtuala, birziklapenari buruzko ditugun ezagutzak probatzen dituen errealitate birtualeko jokoa da. Nafarroa hondakinen gaikako bilketaren aitzindari izaten jarraitzeko helburua lortzen lagunduko duten pertsonen bila dabilena. Horretarako, errealitate birtualeko joko bat sortu da, birziklatzeko zaleak garela erakusteko. Adin…\nmankeinsausti 2021 abendua 22, asteazkena ALBISTE GUZTIAK, Albisteak_hondakinak, azaleko_albisteak\nNafarroako Birziklatze Zentru Birtuala Sakanan daRead more\nBideoa >> Nafarroak bat egiten du organikoarekin!\nOrganikoarekin #bategin 💚 Nafarroak bat egiten du organikoarekin! materia organikoaren birziklapenaren inguruko sentsibilizazio kapaina berri baten izena da, izan ere, etxeetan sortzen den hondakinen %50 materia organikoak osatzen du.\nmankeinsausti 2021 abendua 2, osteguna 2021 abendua 2, osteguna ALBISTE GUZTIAK, Albisteak_hondakinak, azaleko_albisteak\nBideoa >> Nafarroak bat egiten du organikoarekin!Read more\nNafarroako Hondakin Funtsaren onurak Sakanan\nGaur egun Nafarroan hondakinak zabortegian bukatzea ez da doakoa. Nafarroako Gobernuak ezarritako eliminazio kanona ordaindu beharra dago sartzen den hondakin tonako. Kanonarekin lortutako dirua Hondakin Funtsa sortzeko erabiltzen da. Diru horrekin hondakinak murrizteko eta hobeto kudeatzeko ekintzak finantziatzen dira. Horretarako,…\nmankeinsausti 2021 azaroa 27, larunbata 2021 azaroa 29, astelehena ALBISTE GUZTIAK, Albisteak_hondakinak, azaleko_albisteak\nNafarroako Hondakin Funtsaren onurak SakananRead more\nZeroZabor Komertzioen kanpainaren aurkezpena\nAmaia Okariz Ormaetxea hezitzailea, Olatz Garde Mazkiaran hondakin teknikaria, David Oroz Alonso Sakanako Mankomunitateko lehendakaria eta Itziar Zudaire Salegi hezitzailea aurkezpen ekitaldian. Kanpainaren helburua da komertzioen bitartez Sakanako bizilagunen artean erosketa jasangarriago batzuk sustatzea hondakin gutxiago sortuz. Horregatik komertzioen partaidetza eskatzen dugu material desberdinak…\nmankeinsausti 2021 azaroa 10, asteazkena 2022 urtarrila 7, ostirala ALBISTE GUZTIAK, Albisteak_hondakinak, azaleko_albisteak\nZeroZabor Komertzioen kanpainaren aurkezpena Read more\nHondakin bilketaren iguruko inkesta\nDatozen asteetan zehar Sakanako Mankomunitateko hondakin zerbitzutik Aztiker enpresaren bitartez inkesta hau egiten hasiko gara. Bizilagunek hondakinak kudeatzeko dituzuen oztopoak jakin nahi ditugu eta zeintzuk diren zuen artean zabaldutako sinesmenak hondakinen kudeaketaren inguruan, Zuen iritziek emandako emaitzak ikusita komunikazio kanpaina bat martxan jarri…\nmankeinsausti 2021 urria 19, asteartea 2021 urria 19, asteartea ALBISTE GUZTIAK, Albisteak_hondakinak, azaleko_albisteak\nHondakin bilketaren iguruko inkestaRead more


Nola bidali faxak ordenagailutik | Consumer\nNola bidali faxak ordenagailutik\nHainbat zerbitzu Internetekin eta posta elektronikoarekin batzen dira, kostuak aurrezteko eta emititzeko.\nIrudia: Joanna Kopik\nIdatzi bat bidali behar da aseguru-etxe batekin izapide bat egiteko? Faxez, noski. Teknologia hori mantendu egiten da zenbait enpresatan, dokumentu ofizialak jaso eta bidaltzeko edo sinadura behar duten dokumentuak, hala nola kontratuak, bidaltzeko modu lehenetsi gisa. Hainbat hamarkadatan, inprimakiak distantziarik gabe kudeatzeko metodorik azkarrena izan da, nahiz eta gaur egun posta elektronikoak prestazioak eta azkartasuna gainditzen dituen. Hala ere, dagoeneko ez da fax-makinarik behar faxak bidaltzeko, edozein ordenagailuk ordezka baititzake. Gainera, posta elektronikoz faxa erabiltzeko aukera ematen duten zerbitzuak kontrata daitezke.\nSistema eragileei esker, faxak bidal daitezke, baldin eta modema badu eta telefono-harira konektatuta badago. Gaur egun, ez da ohikoa gailu hori mahai gaineko ordenagailuetan lehenespenez sartzea, baina eramangarriak izaten dira.\nHala, sistema eragileek duten softwareak faxak bidaltzen eta jasotzen ditu, eta modemak linearen beste aldean makinak behar bezala interpreta dezan eta mezua berriro paper bihur dadin behar diren datuak eman ditzan lortzen da.\nOrdenagailua faxez eraldatzearen abantaila da ez dela ezer inprimatu behar, ez eta ohiko metodoaren bidez inprimatutako paper bat izan ere, dokumentua PCtik bidaltzen da. Hala, testu-prozesadore batean, kalkulu-orri batean, web orri bat inprimatzean edo kontratu batean idatzitakoaren arabera, faxak bidal daitezke adibide batzuk jartzearren. Gainera, jasotako edukiak pantailan bistaratzen dira, eta erabiltzaileak aukera dezake zein inprimatu.\nOrdenagailua fax bihurtzearen abantaila da ez dela ezer inprimatu behar, ez eta ohiko metodoarekin bezala inprimatutako paperik ere.\nBestalde, eskaner bat izanez gero, aukerak areagotu egiten dira, ordenagailua faxaren antzera erabil daitekeelako; hala ere, lehenengo dokumentua irudi gisa gorde behar da eta gero bidalketa-prozesuari ekin behar zaio. Fax gehienek zuri-beltzean transmititzen dutenez, irudiak gris-eskalan bihurtzea komeni da, kalitate hobea lortzeko. Kontuan hartu behar da, halaber, dokumentu bat baino gehiago erantsi nahi badira, erabilgarriena bidalketa bakar batean biltzea dela, azkarrago bidaltzeko.\nFaxa Windowsen bidaltzea\nWindows XPn, faxak bidaltzeko eta jasotzeko programa instalatu behar da; programa hori ez da lehenespenez aktibatzen. Hala, kontrol-paneleko "Gehitu eta kendu programak" aukeran, "Gehitu edo kendu osagaiak" aukeran klik egin eta "Fax-zerbitzuak" markatu behar da. Ondoren, instalazioa osatzeko jarraibideak bete behar dira.\nWindows xp-n, faxak bidali eta jasotzeko programa instalatu behar da, lehenespenez aktibatzen ez dena, eta Vistan "Business" eta "Ultimate" bertsioetan bakarrik dago.\nKonfiguratzeko, fax-kontsolan sartu behar da, "Programa guztiak" ataletik, Hasi menuan. Kontsola horrek piztuta egon behar du faxak jaso nahi badira. Dokumentuak bidaltzeko, praktikoena da programa bakoitzeko inprimatze-menua erabiltzea, Windowsek inprimagailu bat sortzen baitu automatikoki lana errazteko.\nTestu-dokumentuak sortzen dituen aplikazio bakoitzean menu horretara joan eta faxa aukeratu behar da ohiko inprimagailuaren ordez. Une horretan, behar diren urrats guztietan erabiltzailea gidatuko duten jarraibideak hasten dira. Aurrez mezu bat duen aurkezpen-orria erabiltzetik, hartzaileengana eta harremanetarako datuetara. Windows Vistan prozesua antzekoa da, baina faxa erabiltzen duen aplikazioak "Windowseko Faxa eta Eskanerra" izena du, eta "Business" eta "Ultimate" bertsioetan bakarrik dago.\nGNU-Linux-en zeregin horretarako eFax komando-lerroaren programa dago. Interfaze grafiko erabiliena Efax-Gtk da, eta faxak bidaltzeko eta jasotzeko gaitasuna ematen dion pakete bat instalatzeko aukera ematen du. Mac Os X-ek, berriz, teknologia hori programak inprimatzeko menuan sartzen du.\nJoan hurrengo orrira: Internet bidezko fax-zerbitzuak »\nbidalketa faxak número-eu posta elektroniko zerbitzuak


Aita Jose Maria Arizmendiarretaren printzipio sozial eta laguntzailea, gaurkotasuna Aita Jose Maria Arizmendiarretaren printzipio sozial eta laguntzailea, gaurkotasuna\nHome Gizartea Ekonomia Aita Jose Maria Arizmendiarretaren printzipio sozial eta laguntzailea, gaurkotasuna\nEka 3, 2016\nElias Crim-ek, aita Jose María Arizmendiarretari buruzko artikulu oso interesgarria argitaratzen du Patheos erlijioei buruz hitz egiten duen USA webgunean.Webgune hau, Alexa webgune neurketa sistemak dioenez (Amazonen menpekoa), munduko gehien bisitatuen 2.000 webguneen artean kokatzen du, hilero 25 milioi bisitekin.\nEuskal apaiz honen historia aztertzen duen artikulu interesgarria, zeinek hurrengoa kontatzen duen: apaiza Arrasatera gerra ostean heltzean (nongo apaiza, Jose Joaquin Arin Oyarzabal, beste bi apaizekin batera fusilatua izan zen frankista matxinatuengatik, 1937an) gaur egun Arrasate Korporazioa denarekin akabatzeko ideia martxan jartzen du.\nProiektu honen historia, 1943an eskola politekniko baten sorrerarekin hasten da. 1955an, eskola horretako 5 graduatuekin, lehenengo kooperatiba industriala martxan jartzeko. 5 gazte horiek, gaur egun Arrasateko Korporazioa ezagutzen dugun moduan izateko lehen adreilua izan ziren. Espainiako Erreinuan jarduten duen laugarren enpresarik handiena, zein lanaren kooperatiba federazio nazioartekoa den. Munduan zehar ia 12.000 milioiko salmentak eginez 74.000 langile dituen enpresa.\nAita Arizmendiarreta, Elizaren Doktrina Soziala dela eta guztiz eraginda (Katolikoa), Elizan egundoko aldaketa eragin nahi duten taldean sartzen da, zein Rerum Novarum-arekin hasi eta Askatasunaren Teologiarekin gehiengo adierazpenera heltzen da, zein era berean 1959an egindako Vatikano Elizbatzar IIaren ondorioa dena, justu Arrasatek bere lehengo pausuak ematen ari zenean.\nGainera, bere nazioari sakonki lotua dago, Gerra Zibila garaian frankismoari aurre egin zien euskal instituzioen alde jartzearren kartzelatua izan zen matxinatuengatik.\nGuzti honi buruz hitz egiten du Elias Crimek bere artikuluan eta nola apaiz honek katolizismoaren eta Elizaren rola nolakoa izan behar den gizakiaren ikuspuntuan jartzen duen. Era berean, Elizaren eta gizartearen eginkizunaren xedea, gizakia eta honek persona moduan duen duintasuna izatearen beharraren erreflexio batzuen aukeraketa ere biltzen du. Atentzio berezia emanez, emakumeenganako eta honek egin beharrekoaren erreflexioei, pentsamendu iraultzaileak momento hartan.\nBizkaitar apaiz honek Gipuzkoaren bihotzen martxan jarri zuen “hirugarren kalea” eta kooperatibismoaren ideiari birpaso interesgarri bat.\nPatheos-en artikuluaren este uzten diegu gure irakurleei eta apaiz bikain honen jaiotegunaren mendeurrenaren oroitzapen ekintzak zirela eta martxan jarri zen webgunearen esteka ere.\nWeb Arizmendiarrieta 100 urteak\nElizaren doktrina soziala\nPrevious articleDonostia, Bilbao (eta Getaria, Portugalete eta Larrabetzu) Forbes aldizkariak dioenez\nNext articleEuskal Diasporak “eLiburutegia” erabili dezake, Eusko Jaurlaritzak ematen duen liburu elektronikoen mailegu zerbitzua


Akitania: Planet 2020 saria irabazi duen nobela historikoa | Egungo Literatura\nAkitania idazle salduenaren azken liburua da Espainian: Eva García Sáenz de Urturi. 2020an argitaratua, Erdi Aroko fikziozko fikziozko eleberri bat da, eta pertsonaia nagusia Akitaniako Eleonor da - Eleanor izenez ere ezaguna - ahal duen guztia egingo du bere aitaren, Guilhèm X Peitieus dukearen hilketaren atzean zer dagoen jakiteko.\nArgumentua enigmak, sigiluak, mendekuak eta are intzestuz inguratuta dago. Tronu jokoa egongo balitz bezala, borroka ugari egongo dira istorio honetan, hirukote maitagarria ere badago. Liburu honekin egileak literatur arloan finkatu zen, berretsi zuen gertaera 2020an Planet saria lortuz.\n1 Laburpena Akitania (2020)\n1.1 Heriotza misteriotsua\n1.2 Mendeku plana\n1.3 Ustekabeko txanda\n2 Akitaniaren analisia (2020)\n2.3 Eleberriaren prestaketa\n3 Egileari buruz\n3.1 Ikasketak eta lan esperientzia\n3.2 Literatur lasterketa\n3.3 Eva García Sáenz de Urturiren liburuak\nLaburpena Akitania (2020)\n1.137 In, Guilhem X, "Akitaniako dukea", gora Konpostelara bidaia luze baten ondoren. Katedraleko aldare nagusiaren aurrean iritsita, ustekabean hilda erortzen da. Zure azala -zer urdin bihurtzen da- "odol arranoa" da, Normandian aplikatutako antzinako torturak. Hori behatzen duten guztiak liderraren heriotza misteriotsuak harrituta uzten ditu.\nKaltetuenetako bat da bere alaba: Eleanor dukesa, Moe, duten besterik ez 13 urte, erresuma hartu behar du. Bere hori baieztatzen du bere aita kapetarrek hil zuten (Frantziako Luy VI.a erregearen senideak), Akitaniako lurretan zituzten interes handiengatik.\nGertatutako guztiaren ondorioz, tronuaren oinordekoak mendeku plan hotza egiten du eta horrekin Frantziako erresuman sartu eta bere konfiantza irabazten saiatuko da. Bere helburua lortzeko, emakume gazteak aitaren testamentua faltsutuko du. Dokumentuak adieraziko du dukearen borondatea bere alabaren arteko ezkontza gisa y Kid King (Luy VII), Frantziako Luis VI erregearen semea.\nBere amarrua hasi aurretik, dukesak aurreikusitako guztia aitortu egingo dio ustekabeko identitatea mantentzen duen apaiz gazte bati.\nLeonor ibiltzen da harekin iritsi arte Frantziako Luy VI.a monarkak, "Errege gizena" izenarekin ezagutzen dena. Hau, berehala, dukesaren eta semearen arteko ezkontza antolatzen du. Ekitaldiaren oturuntza garaian, bat-batean, erregea hilda erortzen da, Guilhèm Xren egoera berdinetan. Honek Leonor-en susmoak xehatzen ditu, orain Frantzia zuzendu behar baitu Luy gaztearekin.\nAmbos ezohiko heriotzen inguruko ikerketa zorabiatzailea abiatuko du gizon esanguratsu horien artean. Honetarako, Akitaniako katuengana joko dute, du espioi mitikoak dukeen. Errege gazteek eta esperientziarik gabekoek egoera ugari bizi beharko dituzte. Bidaia horren barruan, mutiko batek –duela hamarkada batzuk basoan abandonatua– papera adierazgarria izango du.\nAkitania: Planeta saria ...\nAnálisis Akitania (2020)\nBat da eleberri historikoa fikzioarekin osatua, multzoa nagusiki Frantziako lurraldean. Haietan 416 orriak, narrazio ezaugarriak 4 zati, txandaka garatu zen 64 kapitulu labur. Lanak bi narrazio mota ditu: lehenengoa pertsona, Leonor eta Luyren eskutik; y en hirugarren pertsona, txostengile jakingabe batek egina.\nEuskal Literatua hamarkada bat irudikatu zuen Akitaniako Eleanor-en bizitzan, aparteko historia duen emakumea - Europako hiru erresuma garrantzitsuen buru izatera iritsi zen. Argumentuak heriotzen misterioa osatzen du garaiko bi pertsonaia garrantzitsuren fikziozko gertakariekin. Gainera, istorioari hainbat ñabardura ematen dizkioten beste gai batzuk, pertsonalak zein kanpokoak, sakontzen ditu.\nEvak ospe handia sortu du bere eleberri historikoengatik; lehenik, kontakizunaren kalitateagatik; eta bigarrena, bere liburuak prestatu aurretik eta bitartean egiten duen prestaketagatik. Lursailaren amaieran Akitania, egileak hainbat orrialde eskaintzen ditu dokumentazio zehatza deskribatzeko. Horietan, 100 liburu baino gehiago irakurri dituela dio eta garai batean Akitania lurraldea izan zenera egindako bidaia zehazten du.\nBira honetan Bordele, Poitiers eta Fontevrault-eko Abadia bisitatu zituen, Akitaniako Eleonor hil eta bertan lurperatu zuten. Han garaiko ohitura eta gastronomiari buruz ikertua, gehitu zuen istorioa errealismo gehiago emateko. Ilustrazio ikastaroa ere egin zuen, eta bertan monjeek Erdi Aroko eskuizkribuak exekutatzeko egiten zuten artea ezagutu zuen.\nSáenz de Urturik a gehitu du pertsonaia talde handia nobelara - erreala, gehienetan. Nabarmendu, bistako arrazoiengatik, bere protagonistak: Leonor eta Luy; Hala ere, idazleak ez zituen bigarren mailako pertsonaiak alde batera utzi, baina egitura bikaina eta tenplu ezin hobeak zehaztu zituen. Azken horien artean nabarmendu: Raymond de Poitiers —Protagonistaren osaba—, "Haurra", Adamar eta Galeran.\nAkitania nobela da ha nahiko zalaparta eragin zuen, kontuan hartzeraino fenomeno literarioa. Hala ere, lan guztiek bezala, baditu bere eragozleak, eduki historikoaren zati handi bat falta dela defendatzen baitute. Gaur egun, testuak% 72ko onarpena du irakurleek sarean.\nAmazon-en dituen 5.807 balorazioetan kokatzen da XNUMX. postua salmentetan Frantziako Literatura kategorian. Erabiltzaile gehienek pisu handienarekin baloratzen dute, batez beste 4,2 / 5 izanik. Kontuan hartu behar da % 48k 5 izar eman zizkion lanari, eta% 14k soilik eman ditu 3 izar edo gutxiago.\nEva García Sáenz de Urturi 20ko abuztuaren 1972an jaio zen Gasteizen, Euskal Herriko Erdi Aroko auzorik ederrenetako batean; abokatuaren eta irakaslearen alaba. 15 urte bete arte bizi izan zen bere jaioterrian, gero familiarekin Alacantera bizitzera joateko, gaur egun bizi zaren hiria.\nEva García Sáenz-en aipamena.\nHaurtzaroan zein nerabezaroan, irakurle amorratua izan zen. 14 urtetik aurrera hasi zen idazten, hori San Viator ikastetxean bere literatura irakasle izan zenaren eraginari esker. Denbora ondoren, sormen nobelarako literatura ikastaroak egin zituen Espainiako institutu garrantzitsuetan. Garai horretan, zenbait ipuin idatzi zituen eta horiekin lehiaketa batzuk irabazi zituen.\nIkasketak eta lan esperientzia\nProfesionalki, Optikan eta Optometrian lizentziatura ikasi zuen, karrera hori egiten ari zen bitartean - 27 urterekin - enpresa multinazional bat zuzentzea lortu zuen. Alor horretan 10 urte eman ondoren, Alacanteko Unibertsitatean hasi zen lanean. 2009tik aurrera literaturara itzuli zen; Gauak ikertzen eta lerro batzuk idazten eman ditut hiru urte geroago bere lehen liburua izango zena.\n2012 In, euskal idazlea autoedizioa plataforman bere lehen eleberria Amazon: Bizitza luzearen saga: familia zaharra. Kontakizun historiko honek milaka jarraitzaileen arreta piztu zuen eragindakoa momentuz bat literatur gorabehera handia. 2014an, biologiarekin osatu zuen biologia: Adamen semeak eta bere hirugarren liburua aurkeztu zuen: Tahitirako pasabidea; Bien arrakasta lortu ondoren, literaturara erabat dedikatzea erabaki zuen.\n2016an kaleratu zuen Hiri Zuriaren Trilogia, literatur idazleak milioika irakurle irabazi zituen eta hartu zuen egile bihurtzeko bestseller. Lau urteren ondoren, serieko lehen liburua: Hiri zuriaren isiltasuna, zinemara egokitu zuen Daniel Calparsorok. Lan luzea eta dokumentazioa egin ondoren, bere azken eleberria aurkeztu du: Akitania (2020).\nEva García Sáenz de Urturiren liburuak\nIraupen luzeko I saga: familia zaharra (2012)\nBizitza luzearen saga II: Adanen semeak (2014)\nTahitirako pasabidea (2014)\nWhite City Trilogy I: The Silence of the White City (2016)\nWhite City Trilogy II: The Rites of Water (2017)\nWhite City Trilogy III: The Time Lords (2018)\nArtikuluaren bide osoa: Egungo Literatura » generoak » novela » Akitania


Juventusek Cristiano Ronaldo fitxatu du - Kirola - Berria\nJuventusek Cristiano Ronaldo fitxatu du\nItaliako taldeak 105 milioi euro ordainduko dizkio Real Madrili jokalari portugaldarraren truke.\n33 urteko aurrelariak Real Madrilen jokatu du azken bederatzi denboraldietan, eta klubeko marka guztiak apurtu ditu. Izan ere, 438 partidatan 451 gol sartu ditu. Hamasei titulu irabazi ditu guztira, tartean Txapeldunen lau Liga. Cristiano Ronaldok denbora zeraman Florentino Fernandez Real Madrileko presidentearekin tirabiraka, bere soldataren harira. Jokalariak 20 milioi euro pasatxo irabazten zuen garbi denboraldiko, baina gehiago nahi zuen, 30 milioi euro pasatxo gutxienez. Itxura batean, Juventusek kopuru hori ordainduko dio, eta, horretarako, Fiat auto enpresaren laguntza izango du. Italiako taldeak aurki aurkeztuko du Cristiano Ronaldo. "Nire bizitzako bederatzi urterik ederrenak izan dira, baina aldaketa bat behar nuen, beste etapa bat hasi", esan du jokalariak.


Jatsu Argarate 2014-03-13 11:17 Jendartea Sabino Arana bidezubia eraisten. Timelapsean.\nTribo proiektua: umeak euskaraz parkeetan\nRomina Bal - Txerra Rodriguez 2014-03-12 16:59 Jendartea Bilbo Galiziako hirietako parkeetan ez da erraza galizieraz entzutea. Ez da batere erraza. Hori dela eta, Compostela aldeko guraso batzuk euren burua antolatzen hasi ziren. Eta Tribo sortu. Zer da Tribo? Orain gutxira arte whatsapp talde bat izan da (orain Galegram taldea da). Ideologiak gorabehera, amatasuna eta aitatasuna ulertzeko moduak gorabehera, euren seme-alabek galizieraz parkeetan egiteko hautua egin dute. Behetik gora antolatuta. Administrazioei kasu egin barik.\nBilbo Ainhoa Conceiroren ikuspuntutik\nuriola.eus 2014-03-12 11:54 Jendartea Bilbo\nAinhoa Conceiroren argazkiak ikusgai ditugu BERTON aldizkariko 173. zenbakiko Irudi Albumean. Conceiro ezagutzen duenak badaki kamera beti gainean daramala eta gaurkoan, Bilboko argazki polit batzuk erakutsi dizkio Bilboko Uriolari.\nHerri Kirolak plazatik haratago (12 argazki)\nSortze prozesu bakarrean belaunaldi ezberdinak batuko dituen tailerra\nuriola.eus 2014-03-12 10:15 Jendartea Begoñaldea Otxarkoaga - Txurdinaga Martxoaren 15ean, 22an eta 29an, goizeko 11:30ean, `Sormen Lantegiak Familia Giroan´ tailerrak egiteko aukera egongo da Begoñako eta Otxarkoagako Udaltegietan. Edonork parte hartu dezake egitasmoan aurretik izena emanda, eta doan izango da.\nAsturies Eguna ospatuko dute ostiralean Otxarkoagan\nOtxarkoagako Gazte Asanblada 2014-03-12 08:04 Jendartea\nMartxoaren 14an Sukabi Gazte Lokalak eta Mahatserri Kultur Elkarteak Asturies Eguna ospatuko dute "Langile borrokaren eta ezker subiranotasunaren egoera Asturiesen" lelopean. Hitzaldia, luntxa eta kontzertuek osatuko dute egitaraua.\nFaxismoari aurre egiteko plataforma berria jarri dute martxan\nuriola.eus 2014-03-11 07:48 Jendartea Bilbo\nEuskal Herriko eragile politiko, sozial eta sindikal ezberdinek «Inoiz gehiago ez!» plataforma aurkeztu dute “eskuin muturraren goraldiari” aurre egiteko asmoz. Dagoeneko, hainbat egitasmo burutuko dituztela jakinarazi dute.\nIBAIZABAL: euskalgeo.net atari berria\nBilbo Hiria Irratia 2014-03-10 12:14 Jendartea\nAbortuaren legearen aurkako aldarria zabaldu da Bilbon\nuriola.eus 2014-03-09 11:15 Jendartea Bilbo\nEhunka lagun bildu ziren atzo Bilbon Martxoaren 8ko manifestazioan. Bertan, abortuaren lege aldaketa eta “duintasunez erabakitzeko eskubidea” aldarrikatu zuten.\n»» Ikusi argazki guztiak (15)\nGure gorputza, gure territorioa, gure erabakia\nEuskal Herriko Bilgune Feminista 2014-03-08 08:52 Jendartea\nApaizek, epaileek, jakintsuen biltzarrek, jaungoikoek, legeek, medikuek, ohiturek, estatuek, e.a. egunero zanpatzen digute emakumeoi gure gorputza eta bizitzaren gain erabakitzeko dugun eskubidea, izan beharko genukeen aukera eta borrokatzen dugun nahia, alegia.\nOinarrizko eskubideen aldarri ozena zabaldu dute Sarrikon\nuriola.eus 2014-03-07 11:11 Jendartea Deustualdea\nJose Antonio Dieguezek bere buruarekin akabatzea erabaki zuen bere etxetik kanporatua izan baino lehen, ordainketei aurre egin ezinik. Iazko martxoaren 6an gertatu zen ezbeharra, Ibarrekolandan. Kanala auzokide elkarteak eta Herri Berria auzokide elkarteak duela urtebete gertatua gogoratzeko "eskubide sozialen aldeko mobilizazio auzotarra" deitu zuten atzo.\nCNT Sindikatua 2014-03-07 11:02 Jendartea Bilbo\n“Martxoaren 8ak badu balioa. Beraren bidez, andre zein gizon esplotatzaileei gogorarazi behar diegu emakume langileek borrokan dirautela eta ez dituztela albo batean utziko beren eskubideak”.\nKlak… eta, Arma tiro klik, Tropela, Euskalnatura eta Gaizka Izagirre, 'Blogetan' lehiaketako irabazleak\nuriola.eus 2014-03-06 22:00 Jendartea Bilbo\nIragarri bezala, Azkue Fundazioak eta ARGIA astekariak #Blogetan blog lehiaketako sariak banatu dituzte Euskararen Etxean. Ekitaldian, Euskararen Etxeko areto berriak ere aurkeztu dituzte.\n‹‹ Aurrekoak 1 2 3 4 ... 158 159 160 161 162 163 164 Hurrengoak ››


Koronabirusagatik hildakoak sei dira, Gipuzkoan 69 urteko emakume bat hil ostean\nKoronabirusaren ondorioz sei pertsona hil dira Euskadin,aurretik patologiak zituen 69 urteko emakume gipuzkoar bat da azken kasua.\n69 urteko emakume bat hil da koronabirusaren ondorioz Gipuzkoan. EiTB\nBeste hiru pertsona hil dira koronabirusarekin Araban eta Bizkaian\n90 urteko gizon bat Txagorritxun, bigarren hildakoa Euskal Herrian\nEuskal Autonomia Erkidegoan sei dira koronabirusaren ondorioz hildakoak, azkenengo kasua aurretik patologiak zituen Gipuzkoako 69 urteko emakume bat da.\nNafarroaren kasuan, sei kasu berri erregistratu dira aurretik atzemandako pazienteekin harremana duten pertsonen artean.\nKasu berri horiek Nafarroan positibo eman duten gainerako kasuei gehitu behar zaizkie, Gobernu Foralaren arabera asteburu honetan hiru kasu atzeman dira eta jakinarazi du pazienteak ospitaleratuta daudela oraindik, osasun-egoeran aldaketa nabarmenik gabe.\nEra berean, Bastidako (Araba) ikastetxeen jarduera bertan behera geratuko da. Ikastetxeak ez du ikasleekin aurrez aurrekorik izango, gutxienez 14 egunez. Neurri hori ikastetxeko eskolaz kanpoko jardueretara ere zabalduko da.\nHalaber, sortutako egoera dela eta, eta kutsatuen gorakadaren ondorioz, bi astez Gasteizen hezkuntza jarduera guztia ere bertan behera uztea erabaki du Eusko Jaurlaritzak. Neurri hori mota guztietako ikastetxeei eragiten die, bai publikoei, bai pribatuei eta bai hezkuntza-aldi guztiei.\nEusko Jaurlaritzako Osasun Sailak ere lehen koarentena ezarri du EAEko egoitza batean, erregistratuttako koronavirus kasuen aurrean. Gasteizko San Martin auzoan dagoen zentro pribatua da, eta Sanitasek kudeatzen du. Azken egunotan 26 kasu positibo antzeman dituzte: 22 adineko (horietako bi azken orduetan hil dira) eta lau langile.\nEusko Jaurlaritzak jakitera eman duenez, egun 148 kasu positibo daude Euskadin (atzo baino 46 gehiago), eta horietatik 47 ospitaleratuta daude. Guztira 122 Araban daude, 21 Bizkaian eta 5 Gipuzkoan.\nEuskadin hildakoen kopuruari dagokionez, beste bostak Araban (3) eta Bizkaian (2) izan ziren.\nEpidemiologiako eta Osasun Publikoko adituen gomendioak oinarri hartuta eta Nazio Batuen Erakundearen eta Munduko Osasun Erakundearen irizpideei jarraituz, Osasun Sailak adierazi du Eusko Jaurlaritzak prebentzio-neurriak indartzea erabaki duela, "Euskadin egoera epidemikoa geldiarazteko".\nBestalde, Osasun Sailak gaur goizean gomendatu du kasu positiboak atzeman diren zentroen jarduera bertan behera uztea. Birusa ikasleen artean geldiarazteko prebentzio-neurri bat da.


Nola aukeratu frutak | Consumer\nNola aukeratu frutak\nGarrantzitsua da sasoiko fruta kontsumitzea, merkeagoa eta elikagarriagoa delako\nDieta orekatu batean, egunero behar den fruta jatea. Gure elikadura-aurrekontuan aurrezpen garrantzitsua lor dezakegu, aholku erraz batzuk kontuan hartuta:\n– Denboraldiko fruta (estazio bakoitzekoa) ekonomikoki eskuragarriagoa da eta kontsumitzeko egoera ezin hobean dago.\n– Fruta berdea lehenago helduko da, zenbait egunez itxitako paper marroiko poltsa batean sartzen badugu edo ondoan sagar heldu bat jartzen badugu.\nMerkatuan aurki ditzakegun fruta motek berezko ezaugarriak dituzte. Komeni da arruntenetako batzuk nola aukeratu jakitea:\n– Mahatsak aukeratzerakoan kontuan hartu behar da uzta bildu ondoren ez dela heltzen. Beraz, zurtoinek ondo lotuta egon behar dute fruituarekin, eta komeni da mahats-mordoak hoztuta egotea. Kolorea barietateen araberakoa da: tonu horixka bat mahats zurian; tonu karmesi bat gorrian; eta kolore oso iluna Chinche mahatsean.\n– Sagarrek azal sendoa, garbia eta leuna izan behar dute.\nKolpeak edo zati bigunak edo ilunak dituztenak eta ukitzean zimurrak dituztenak baztertu behar ditugu.\n– Kalitate oneko meloiak “pisatu” egin behar du, eta ez bigun. Ez du kolperik, ebakirik edo orbanik izan behar. Meloia mozten dugunean, soberakina filmez biltzen saiatuko gara, C bitamina gal ez dadin.\n– Kiwiak ez dira txikiak, bigunak edo azala kaltetua izan behar.\nfrutas-eu madurar-eu manzanas-eu


Turistentzako mapez gaindiko Paris batean | Kultura | Berria\nTuristentzako mapez gaindiko Paris batean\nToure protagonista duen saileko zazpigarren nobela plazaratu du Jon Arretxek: 'Mesfidatu hitzez'. Egoera zailak umorearekin uztartu ditu.\nJon Arretxe idazlea, 'Mesfidatu hitzez' nobela berria eskuetan, Donostian. Juan Carlos Ruiz / Foku\n2019ko abenduak 2 21:17\nNotre Dame, Eiffel dorrea, Louvre, Sena ertzetako kaleak... Parisera doazen turisten ohiko ibilbidean daude. Horietan ere ibiliko da Toure, baina batez ere hiriko oso bestelako bazter batzuetan kokatu du pertsonaia Jon Arretxe idazleak Mesfidatu hitzez (Erein) lan berrian. «Kokaguneak, pertsonaiak, trama; dena da lumpen girokoa», haren hitzetan. Ohikoa duen moduan, umorearekin tartekatu ditu kontakizuneko misterio, ezusteko eta egoera zailak.\nAspalditik dabil Toure idazlearen lumaren aginduetara, 2012an 19 kamera argitara eman zuenetik. Ordutik, ia urtero plazaratu du bera protagonista duen nobela bat —612 euro (2013), Hutsaren itzalak (2014), Estolda jolasak (2015), Sator lokatzak (2016) eta Ez erran deus (2018)—, Ereinekin guztiak. Eta argitaletxe berarekin kaleratu du orain lan berria, protagonistaren ibilerei jarraipena ematen diena. Burkina Fason sortua da ikertzailea; Bilboko San Frantzisko auzoan bizi izan zen lehen eleberrietan, baina ihes egin behar izan zuen, eta Orbera, hots, Nafarroako Pirinioetako alegiazko herri txiki batera eraman zuen Arretxeren lumak, sail bereko aurreko liburuan. Han ere bakerik topatu ez, berriro ihes egin, eta Parisera joan zen orduan, Yareliz lagunarekin. Hantxe garatuko da nobela berriko kontakizuna.\n«Toure, lehen aldiz bere bizitza europarrean, gustura, eroso sentitzen da», azaldu du idazleak. «Nafarroako herri galdu hartan martziano bat zen Toure. Bilboko San Frantzisko Afrika txiki bat da, eta han, gutxi gorabehera, ondo zegoen. Baina Parisera ailegatzen denean konturatzen da hura Afrika handi bat dela; erdigune turistiko horretatik pixka bat irtenez gero, badira auzo batzuk guztiz afrikarrak direnak». Haietan ibili zen Arretxe, liburuko bikotea bizi den Barbes auzoan batez ere, nobelarako dokumentatzen. «Metrotik kalera atera, eta den-dena da afrikarra; horrexegatik, Toure eroso sentitzen da han».\nEkonomikoki ere «oparotasunean» bizi da; dirua sobran du, hasieran behintzat. Arrazoia, lehen orrialdeetan agertzen denez, bere «ogibide berria» da: sutan dago Notre Dame, eta inguruetan dabiltza bera eta Yareliz, garrei aho zabalik begiratzen edo selfie-ak ateratzen ari direnei poltsikoak husten. Beste leku batzuetan ere egiten dituzte lapurretak, eta diru arazorik ez dute. «Gero konplikatuko zaie kontua».\nHain zuzen, Yarelizek eskatuta, desagertu egin den neska haitiar bat bilatu beharko du Tourek, eta mafia txinatarrarekin topo egingo du. Mafia nigeriarra ere agertuko da kontakizunean, eta, idazleak aurreratu duenez, mendekua hartzeko aukera izango du aurreko nobela batean hil zuten bere alabaren heriotzagatik.\nParisko Barbes auzoa, La Goutte d'Or aldea, Belleville, 13. barrutiko txinatar auzoa... horietan guztietan ibiliko dira eleberriko pertsonaiak. Aurreko lanetan bezala, eta Toure bezala, askotariko jatorritakoak dira denak. Karibetarra da Yareliz, haitiarra neska desagertua, kolonbiarra da beste emakume bat, txinatarra beste bat, nigeriarrik ere bada... «Denak dira zuri-zuriak, ario-arioak», bota du, ironiaz, Arretxek. Bere garaian, Morto vivace nobela ere (2007) Parisen girotu zuen idazleak, eta bertan ageri ziren bi pertsonaia berreskuratu ditu lan berrirako: bi polizia. Haien nagusia da «nobelako zuri bakarra», Urtxintxa esaten dioten gizona.\nBi polizia horiek jokorik emango dutela suma daiteke idazleak emandako azalpenetan. «Badirudi, printzipioz behintzat, nahiko ondo portatuko direla Tourerekin, San Frantziskon topatzen zituen polizia gaizto haiek baino askoz hobeto». Badirudi horretan jarri du azpimarra. «Badirudi lagun izango dituela, baina badirudi». Nobelaren titulua gogoan izateko gomendatu du; Belleville auzoko horma irudi batean ikusi zuen idatzita, eta hortik hartu. Gogora ekarri duenez, Toure aurreko nobeletan «oso pertsona onbera eta zintzoa zen hasieran, baina alde guztietatik ematen zioten egurra, horrexegatik, fidatzeagatik». Horregatik izenburua.\nIdazkerari dagokionez, kontakizun doia egiten ahalegindu dela azaldu du, eta hari erritmoa ematen. «Nik beti izan dut obsesioa ezer ez sobran egotearekin, lastorik ez egotearekin. Erritmo bizia ere izan behar dute nobela beltzek, akzioa, ustekabea. Umorea ere beti egon behar da, negargura konpentsatzeko. Eta kritika soziala, jakina: bestela, ez litzateke nobela beltza izango».\nArretxeren lumak gidatzen du Toure, baina alderantziz ere badela esan liteke. Izan ere, aitortu du liburu bat hastean ia inoiz ez duela jakiten nola bukatuko duen, eta Tourek berak gidatzen duela askotan. Aurreko lanak irakurri gabe ere hel dakioke liburuari, haren ustez, eta bukaera jakina badu ere, hurrengo istoriorako prest uzten du irakurlea. Istorio hori non kokatuko duen buruan darabil dagoeneko.\nIntrigari une oro eusten dio nobelak, Inazio Mujika editorearen ustez: «Eskutik heltzen zaitu lehenengo momentutik, eta bukaera arte ez zaitu uzten».


Azalien asteburu kulturala Bermeoko artisten lana ezagutzera ematera dator - Busturialdeko Hitza : Busturialdeko Hitza\nUrriaren 26tik 28ra bitartean ospatuko den ekimena arrantzaleen antzinako kofradian egingo dute.\nEkimena Barrueta Arte Elkarteak antolatu du, Bermeoko Udalaren laguntzagaz. Azalien asteburu kultura antolatzen duten bigarren aldia izango da. Bertan, herriko artisten arte-diziplina ezberdinetako lanak espazio bakar eta berezi batean batuko dituzte. Bermeoko bizilagunek, modu horretara, pintura, musika, dantza, argazkilaritza, zinea, graffitiak, eskultura, antzerkia, zeramika eta hainbat kontzertuekin gozatzeko aukera izango dute.\nAingeru Astui Bermeoko Kultura zinegotziak eta Pedro Lazpiur, Gotzon Zulueta, Rosa Mari Gabantxo eta Nerea Gazaga Barrueta Arte Elkarteko kideek aurkeztu dute gaur egitasmo berezi hori. Astuik azaldu duenez, asteburuan zehar herriko 20 arte edota kultur elkarte inguruk parte hartzen dute, baita banakako artistek ere.\nHerriko kofradi zaharrean aurkeztu dute egitasmoa.\n“Azalien asteburu kulturala iaz egin zen lehenengo aldiz, arrakasta izugarria izan zuen eta herritarrek oso ondo baloratu zuten. Hortaz, aurten ere ospatuko da, gainera iaz baino parte-hartzaile gehiagorekin”, gaineratu du zinegotziak.\nEskaintza zabala. Bariku arratsaldean emango diote hasiera ekimenari, eta asteburu osoan zehar zer egin izango dute kofradi zaharrera hurbiltzen direnek. Artelanak ikusteaz gain, buztin eta zeramika tailerretan parte hartu, bakarrizketak edota olerki-irakurketak entzun eta laburmetraiak ikusi ahal izango dira bertan, eskaintza zabala eta interesgarria sortuz artearen jarraitzaile zein ikusminagaz hurbiltzen diren herritarrentzako.\nEgitasmoaren helburuak zehaztu nahi izan dituzte: alde batetik, “herriko artistek egiten dituzten arte-diziplina ezberdinetako lanak toki berdin batean batzea herritarrei eta interesa duten guztiei ezagutzera emateko”. Bestalde, “elkarren lanak ezagutuz artisten arteko harremanak indartu” nahi dituzte ekimenaren bitartez. Era horretara, Bermeoko artistak eta euren lan garrantzitsuak herritar guztiei ezagutzera emateko aukera eskaini nahi dute.\nBigarren Azalien horretarako berritasunak zehaztu dituzte arte elkarteko ordezkariek. Aurten, nabarmendu dutenez, asteburu kulturalak erotismoa hartuko du oinarri bezala.\nErotismoa gai nagusitzat aukeratzerako orduan, gai “zaila, polemikoa” dela azaldu du Lazpiurrek, eta herritarrek edo artistek horri buruz zer pentsatzen duten “argi ez dagoela” nabarmendu du. Horrela, artistei gai horrekin zerikusia duten obrak sortzera eraman nahi diete, ikuslegoarentzako “erakargarria” izan daitekeelako.\nAstuik eskerrak eman dizkio Barrueta Arte Elkarteari, ekimena antolatzeko hartutako “lana eta arduragatik”, eta herritar guztiak gonbidatu nahi izan ditu kofradi zaharrera hurreratzera. “Herritarrek, eskualdeko bizilagunek eta Europarrek badaukate zer ikusi Bermeon asteburuan”, adierazi du zinegotziak.\nUrriak 26, barikua\n19.00: Inaugurazio ekitaldia.\n19:30: Erakusketako ateak irekitzea.\n20:00: Aiama eta Mamushka! taldeen kontzertua.\nEgun osoan: Edonorentzat margotzeko aukera, kofradi zaharrean. Gainera, zeramika tailerrak, hitzaldiak, bakarrizketak, olerki irakurketak eta laburmetraiak.\n13:00: Miss Baker taldearen kontzertua.\nOstean: Raku, buztina lantzeko tailerra.\n20:00: Etxekalte eta DJ Blakaren kontzertuak.\n13:00: Dantza ikuskizuna, Katillotxu Emakume Taldearen eskutik.\n13:30: DJ Gatazka-ren musika emanaldia.


nazionalisma / nazionalismokeria\nnazionalismo (orobat nazionalisma g.er.) 1 iz nazio batek beregaintasuna lortzeko duen eskubidea aldarrikatzen duen dotrina edo higikunde politikoa; nazio nortasunaren gorakuntza, norbere nazioarekiko atxikimendu gartsua edo grinatsua; atxikimendu horretan oinarritzen den dotrina, nazioa gainerako gauzen gainetik jartzen duena. ik abertzaletasun.\nNazionalismoa erlijio bat da, beste erlijio baten ordezko nahiz beste erlijio baten lagunkide izan daitekeen erlijio bizi-betegarri bat. Iñaki Segurola «Gaur ere ez du hiltzeko eguraldirik egingo» - 117. orr.\nApaiz gaiztoa eta españar gaiztoagoa, euskal nazionalismoaren heriozko doktrinen zabaltzaile setatsua, eta egiazko aberriaren kontrako ideien eta Euzcadi izeneko amesgaizto horren ereile ezaguna. Inazio Mujika Iraola «Gerezi Denbora» - 134. orr.\nGeroztik, muga guztiak gaindituz, sozialismoaren itzalean lo zeuden nazionalismo guztiak jazarri zaizkie Mendebaldeko estatuburuei. Aranzadi-ren testua, kritikoa arrazaren kontzeptuaz baliatzen diren nazionalismo guztiekin, baita euskaldunarekin ere, bestetik euskal herri-nortasunaren aldekoa da. Piarres Xarriton «De re publica edo politikaz» - 77. orr.\n"Nazionalismoa bidaiatuz sendatzen da" ospetsuaren kontrapuntua botatzen baitzien: "asko bidaiatuagatik ere, ergela beti ergel". Markos Zapiain «Errua eta maitasuna» - 14. orr.\nSaizarbitoriarentzat, nazionalismoa ezinbestekoa izan da euskarak iraun dezan; aldi berean, euskarak izateko arrazoia eman dio nazionalismoari. Markos Zapiain «Errua eta maitasuna» - 118. orr.\n2 (izenondoekin eta izenlagunekin)\nGogoan hartu behar da, Menéndez Pelayo eta Pidal-en, krausismoaren, 98ko belaunaldiaren herentzia komuna nazionalismo espainol axanpatsu bat izan dela. Joxe Azurmendi «Espainiaren arimaz» - 267. orr.\nAfrikanerren holandar nazionalismo estu eta bortitzaren erupzioak. Iñaki Mendiguren «Historiaren azterketa II» - A.J. Toynbee - 263. orr.\nIrlandar nazionalismoaren eredua ere eraginkorra zen: 1916ko Dublingo Matxinada Pazkokoa eredu bihurtu zen aberrianoentzat. Joseba Zulaika «ETAren hautsa» - 136. orr.\nDiru murrizketak; zurruntasun administratiboak eta gehiegizko esku-hartzea; politizatutako sindikalismoa; gehiegizko tokiko erregulazioak; eta azkenik gatazkak sor ditzaketen muturreko nazionalismoak. Berria - Ekonomia 2004-06-01\nHan zegoen alde batetik euskal nazionalismoaren "Beste" nagusia, espainiar Estatua. Joseba Zulaika «ETAren hautsa» - 25. orr.\nMentalismo hori eta nazionalismo etniko hau lotuz, Volksgeist hitza sortu zen, hots, herri bakoitza bereizten duen espiritu egonkor eta ezberdina. Askoren artean «Filosofiako gida» - 301. orr.\nLauaxetaren mundu erlijiosoa ere, orduko nazionalismo sabindarraren harikoa, erabat arrunta egingo zitzaion Etxebarrietari. Joseba Zulaika «ETAren hautsa» - 26. orr.\nHorrek bihurtu du Oteiza, Atxagaren ustez, nazionalismo esentzialistaren eragile edo zabaltzaile nagusi. Berria - Harian 2005-08-25\nEta biak nazionalismo erromantikoari jazarri zitzaizkion, ekonomiaren izenean, bakoitza bere aldetik. Piarres Xarriton «De re publica edo politikaz» - 70. orr.\nNazionalismo klasikoak subjektuaren mendekotasuna exijitzen du. Joseba Zulaika «ETAren hautsa» - 33. orr.\nGeroago indarturiko nazioek, Alemaniak esate baterako, emango zizkioten nazionalismo ekonomikoari aldeko argudiorik zorrotzenak. Koro Navarro «Ekonomiaren globalizazioa» - Jacques Adda - 31. orr.\nHitz batez, ETAk zera esaten dio nazionalismo historikoari: [...]. Joseba Zulaika «ETAren hautsa» - 34. orr.\nEstatu-Nazio horren apostoluek irri egiten dute nazionalismo periferikoen etnizismoaz. Joxe Azurmendi «Espainiaren arimaz» - 11. orr.\nJendea Architecture à la française bat bilatzen saiatzera bultzatu nahi zuen nazionalismo arkitektoniko anti-italiar baten testuinguruan azaldu zen [...] De Architectura jatorrizkoaren itzulpena. Santiago Iruretagoiena «Arkitekturaz hamar liburuak» - Vitruvio - 100. orr.\nFrantziako Lehen Inperioaren historiak erakusten dio, ikusi nahi duenari, zein errazki iragan daitekeen nazionalismo harroenetik inperialismo higuingarrienera. Piarres Xarriton «De re publica edo politikaz» - 69. orr.\n3 (hitz elkartuetan lehen osagai gisa) ik nazionalista.\nNazionalismo giroan, oso jomuga erraza zela pentsatzen nuen. Berria - Mundua 2004-06-13\nItalian adibidez, "Populuaren Alderdia" gudukatu zen "Faxismoa" deitu nazionalismo mota berezi baten aurka. Piarres Xarriton «De re publica edo politikaz» - 57. orr.\nNazionalismo kontuan, Espainia bera baino ere gogorrago izan da beti Frantzia, berdintzaileago. Joxerra Garzia «Itsasoan euri» - 132. orr.\nIkusi dugu, K.o. 1918an bukatu ziren ehun urteetan, hizkuntz nazionalismoak danubiar habsburgotarren monarkia desegin zuela. Iñaki Mendiguren «Historiaren azterketa II» - A.J. Toynbee - 255. orr.\nnazionalismo baztertzailearen (3); nazionalismo berri (3); nazionalismo demokratiko (3); nazionalismo demokratikoaren (4); nazionalismo ekonomikoa (3); nazionalismo erradikalak (3); nazionalismo katalana (3); nazionalismo mota (5)\neuskal nazionalismoa (14)\neuskal nazionalismoak (10)\nespainiar nazionalismoaren (4); euskal nazionalismoaren (33); nazionalismoaren alternatiba (10); nazionalismoaren alternatiba bakarra (3)\neuskal nazionalismoari (4)\neuskal nazionalismoaz (3)\nnazionalismotik haratago (3)


Aurrekontu politika propioa aurkeztu du EH Bilduk, burujabetzan aurrera egiteko | Euskal Herria | GARA\nAurrekontu politika propioa aurkeztu du EH Bilduk, burujabetzan aurrera egiteko\nAurrekontu politika propio baten berri eman zuen atzo EH Bilduk, burujabetzaren bidean urratsak egiten laguntzeko balio dezakeela sinetsita. Inposizioak onartu eta «miseria kudeatzea» ez dela bidea esan du.\nAimar ETXEBERRIA DONOSTIA Updated at:\nDatorren urteari begira aurrekontuen eztabaida prozesuan bete-betean barneratuta daude Hego Euskal Herriko instituzioak. Hori horrela, horien inguruan bere jarrera zein den aditzera eman zuen EH Bilduk Donostian eskaini zuen prentsaurrekoan. Maiorga Ramirezez, Joseba Permachek eta Rebeka Uberak hartu zuten parte eta azken hau izan zen euskaraz hitz egin zuena. Egoera sozioekonomiko eta sozialaren «larritasunaz» hitz egin zuen Uberak, murrizketa sozial eta ekonomiko guztiak burujabetza deuseztatzera bideratuta daudela ohartarazi aurretik.\nIldo horretan, EAJk, PSEk eta PPk, alde batetik, eta UPNk, bestetik, «krisian sakontzearekin batera», zentralismoaren alde egiten dutela salatu zuen. Alde horretatik, «miseria» kudeatzeko aurrekontu proposamenak jaso dituztela adierazi zuen eta, horren aurrean, aurrekontuak osatzeko beste eredu bat badagoela aldarrikatu zuen.\nHala, aurrekontu politika berri bat garatzeko oinarriak aurkeztu zituen. Batetik, eragile eta herritarren parte hartzea bermatzea beharrezkoa dela esan zuen Uberak, burujabetzaren alde apustu garbia egiten duten aurrekontuak izan beharko liratekeela adierazi aurretik. Ildo horretatik, burujabetzaren aldeko ariketa praktikoak eskatu zituen, «Madrildik eta Europatik ezartzen dizkiguten inposizioei aurre egiteko».\nEra berean, gastu soziala eta publikoa oinarri izango lituzketen aurrekontuen alde egin zuen, horiek «inbertsio» bezala ulertuta. Modu horretan, urgentziazko neurriak exijitu zituen, bizi dugun krisiari aurre egiteko. Aukera berdintasuna eta parekidetasuna ere izan zituen hizpide, eta hitzetatik harago joanez alor honek bere diru lerro propioak izan behar dituela aldarrikatu zuen.\nBosgarren oinarria porlanean oinarritutako azpiegiturak gelditzea da, ikerketari, garapenari eta berrikuntzari bide emateko. Ildo honetan, Abiadura Handiko Trena eta gisako azpiegitura erraldoiak diru xahutze itzela besterik ez direla nabarmendu zuen. Diru xahutzeak alde batera utzi eta enplegua sortzea eta beste eredu ekonomiko baterantz abiatzeko plan integral bat ere aldarrikatu zuen Uberak. «Ekonomia soziala da gurea, pertsonen neurrira egina dena eta, era berean, ekologikoki jasangarria», nabarmendu zuen. Azken neurria euskararen normalizaziorako hitzarmen bat lehenestea da.\nLakuako Gobernuak aurkeztu berri duen aurrekontu proposamenaz galdetuta, partida bakoitzaren inguruko azterketa xeheak egiten ari direla adierazi zuen EH Bilduko kideak eta osoko zuzenketa aurkeztuko dioten ala ez bihar esango dutela iragarri zuen.


Espainiako hamar enpresak lortu dute puntuaziorik altuena karbono-emisioen gardentasun-mailan | Consumer\nEspainiako hamar enpresak lortu dute puntuaziorik altuena karbono-emisioen gardentasun-mailan\nEnpresen %55ek berotegi-efektuko gasen zuzeneko emisioak neurtzen dituzte\nEspainiako hamar enpresak lortu dute puntuaziorik handiena karbono-emisioei buruzko konpromiso- eta gardentasun-mailetan, Carbon Disclosure Project 2010 – España IBEX 35 txostenetik ondorioztatzen denez. Txosten hori Ekologia eta Garapena Fundazioak aurkeztu du Espainian, Ingurumen, Landagune eta Itsas Inguruetako Ministerioaren (MARM) laguntzarekin. Dokumentu honetan, mundu osoko enpresei urtero egiten zaien inkesta jasotzen da, klima-aldaketaren aurrean duten portaerari eta beste ingurumen-alderdi batzuei buruz.\nAzterlan horretan adierazten denez, Espainiako enpresen %55ek zuzeneko berotegi-efektuko gasen (BEG) emisioak neurtzen dituzte, eta aitortu egiten dituzte, baina %6k bakarrik neurtzen edo kudeatzen ditu bere hornikuntza-kateko emisioak. Gainera, enpresen %53k emisioen neurketa egiaztatzera behartzen du.\nEnpresen %70ek emisioak murrizteko plana ezarri dute (horietatik %75ek helburu bat ezarri dute 2012ra arte eta %25ek epe ertain edo luzera), %59k murrizketa-plan bat ezarri dutela adierazi dute eta %26k epe laburrera lortu dituzte helburuak.\nEnpresen %88k zuzeneko erantzukizuna dute karbono-emisioen gainean administrazio-kontseiluan edo hari atxikitako organoren batean. Konpainien %58k diote BEGak murrizteko helburuei lotutako pizgarriak dituztela zuzendariei.\nGardentasunari dagokionez, enpresen %97k klima-aldaketarekiko erantzunari buruzko informazioa argitaratzen dute, eta horrek adierazten du sinadurak jabetu direla klima-aldaketarekin lotutako aurrerapenen berri emateaz.\nKlima-aldaketaren aurreko erantzukizuna\nAlicia Montalvo Espainiako Klima Aldaketaren Bulegoko zuzendari nagusiak azterketa aurkeztean nabarmendu zuen garrantzitsua dela enpresek erabakiak hartzeko plangintza estrategikoan sartzea klima-aldaketari aurre egiteko eta berotegi-efektuko gasen emisioak murrizteko elementuak. Montalvok adierazi zuen Espainiako enpresek “jarduera-eremu berriak identifikatzeko aukera” ikusi behar dutela klima-aldaketaren aurkako borrokan.\nAzpimarratu zuen, halaber, gure herrialdeko enpresak eraginkortasun handiagoko, energia aurreztuko duten eta karbono gutxiago erabiliko duten ereduetarako eraldatze-bidean murgilduta daudela, hori funtsezkoa baita enpresa-negozioaren produktibitatea hobetzeko.\nIrabazi asmorik gabeko erakundea da Carbon Disclosure Project (CDP). Akziodunen eta enpresen artean harreman egonkorra sortzea du helburu, akziodunen eta merkataritza-eragiketen balioan klima-aldaketak duen eraginari buruz. Haren helburua kalitatezko informazioan oinarritutako elkarrizketa erraztea da, eta, horren bidez, erantzun arrazionala emango zaio klima-aldaketari, azaldu zuen MARMek.\nCDP klima-aldaketaren arrisku eta aukerei buruzko informazioa bilatzen du, baita munduko enpresa handienen berotegi-efektuko gasen emisioei buruzko datuak ere. MARMk adierazi zuenez, CDP “munduko erreferentzia-eredu bihurtu da klima-aldaketari eta enpresei buruzko informazio-prozesuetan eta -metodologian, eta haren web gunea munduko berotegi-efektuko gasen emisioei buruzko datu korporatiboen iturri nagusia da”.\nNazioarteko erakundeak urtero egiten die inkesta mundu osoko enpresei, klima-aldaketaren aurrean duten portaerari buruz. Espainiako enpresentzako lehen txosten esklusiboa 2008an egin zen. Lehen txosten horretan informazioa eskatu zitzaien ibex-35eko 35 enpresei. 2009an eta 2010ean, kapitalizazioz Espainiako 85 enpresa handienetara zabaldu zen lagina. Iazko txostenean, erantzun-tasa %40koa izan zen. Inkestatutako 85 enpresetatik 34 erantzun jaso ziren. Galdetegia erantzun zuten 34 enpresek urtean guztira 370 milioi tona emititzen dituztela adierazi zuen MARMek.\nberotegi-efektua gardentasun gases-eu klima-aldaketa mediciones-eu


Euskarak baditu milaka aurpegi - ARGIAren barrenak\nHasiera » Elkarlanak » Euskarak baditu milaka aurpegi\nAtalak: Elkarlanak, Erredakzioa, Komunitatea\nCristina Ruiz Uriarte Baionan bizi den bizkaitarrak, esku bat bota die ARGIAko kazetariei, Iparraldeko esamolde eta hizkuntza formulak egokiago erabiltzen ikasteko (argazkia: Dani Blanco)\n[Itsaso Zubiria Etxeberria] Aitortu beharko didazu, (batez ere gipuzkoar) irakurle, izan duzula inoiz tentaziorik barre egiteko beste lurralde bateko euskal herritar batek zurea ez den molde bat erabili duenean euskaraz zerbait espresatzeko. “Hori gaizki esanda dago”, pentsatu duzu zure barrurako. Eta zure barrurako denean gaitz erdi, batzuetan ausartu ere egiten baikara zuzentzen! Baina harrituko ginateke, esateko manera desberdin bat entzun eta trufatu aurretik hiztegian begiratuko bagenu, zenbatetan sartzen dugun hanka euskara batu jatorra hain ziur erabiltzen dugunok.\nIparraldeko esamolde eta hizkuntza formulekin gertatzen zaigu asko hegoaldekooi. ARGIAn ere bistakoa da. Testuen zuzenketak kazetarien artean egiten dira, baina kazetari gehienek ez badute sobera ondo ezagutzen euskalki edo formula jakin bat, zailtzen du horren erabilera egoki bat egitea. Cristina Ruiz Uriarte ARGIAko irakurlea da eta egoeraz jabetuta, esku bat bota dio komunikabideari. Bizkaitarra jaiotzez, urteak daramatza Baionan bizitzen. Aurretik kazetaritza ikasketak burututa, Baionako UPPAn euskal ikasketak egin zituen eta gaur egun hizkuntza arloko Ikerketa Masterrarekin ari da. Helduen euskalduntze lanetan aritua, ondo ezagutzen ditu mugaz bi aldeetako hizkuntzaren jolasak.\nARGIAren Lasarte-Oriako egoitzan egindako formazio saio txikiaren uneetako bat (argazkia: Dani Blanco)\nMartxoaren 4an formazio-saio txiki bat eskaini zion ARGIAko lantaldeari, euskara batuaren ikuspegi zabalago bat ezagutarazteko. Astekarian bezala sareko albisteetan ikusten dituen adibide zehatz batzuk azaldu dizkie kideei. Batetik, ikusten du iparraldean badirela esamolde asko oso erabiliak eta onartuak direnak eta ez ditu batere testuetan topatzen, eta bestetik, iparraldean oso erabiliak diren baina frantsesetik hartu eta euskarara moldatutako formula ezegokiak ere badaude eta horietako batzuk sarri aurkitzen ditu.\nOgiaren erostera noa edo zure ikustera joan nahi dut. Iparraldean oso erabilia, euskaraz onartua eta ARGIAn gehiegi ikusten ez dena. Mendebaldeko hiztunoi arrotz egiten zaigun beste formula bat baldintza hipotetikoa egituratzeko: jakiTEN banu –jakinGO banu-ren baliokidea izango litzatekeena–. Aldi berean, usu erabiltzen da -rentzat atzizkia egoki ez den lekuan, frantseseko pour-en moldaketa bezala: Bost egunentzat joanen naiz, adibidez. Eta hori ez dago onartuta.\nZein zen saioaren helburua? Euskaraz onartuta ez dauden esamolde horiek ez betikotzea eta horiei alternatiba egokiak ematea, eta alderantziz, formula egokiak eta beren lurraldean oso erabiliak direnak astekarian ikusaraztea.\nBeti dago zer ikasia eta saioa labur geratu da oraingoan. Milesker, Cristina, ea lortzen dugun idazkera fintzea.\nAntton | 2022-03-23 at 19:57\nBiba zu, Kristina!


Abanto-Zierbenako Udala - Heldu da Neguko Merkataritza Bonua\nHeldu da Neguko Merkataritza Bonua\nUdaberriko Merkataritza Bonuak izan zuen arrakasta ikusirik, negukoa ailegatu da orain. Abanto Zierbenako Udalak, Abanto Zierbenako Merkatarien eta Ostalarien Elkartearekin eta Laboral Kutxarekin batera, abian jarri du “Erosi Abanto Zierbenako saltokietan” kanpaina.\nKanpainarekin, udalerriko saltoki txikiei lagundu nahi zaie, eta haien hurbiltasuna eta ahalegina saritu. Horretarako, erosketa-bonuak jarriko dira salgai, eta, horien bidez, onura handiagoa lortuko dute herritarrek eta bisitariek, % 33 aurreztuko baitute erosketak egitean. 500 bonu jarriko dira salgai, bakoitza 30 eurokoa.\n“Bonu bakoitzak 20 euro balio du, eta erosten duenari 30 €-ko balioa emango dio, kanpainarekin bat egin duten Abanto Zierbenako saltokietan soilik erosteko” azaldu du Maite Etxebarria Abanto Zierbenako alkateak.\nOraingo honetan, ia berrogei establezimendu daude egitasmo honen barruan; horrek, bada, bultzada handia emango die hala dendei nola kontsumitzaileei. Bonuak azaroaren 4tik 30era bitartean erosi ahal izango dira, edo amaitzen diren arte, Laboral Kutxaren bulegoan (El Minero etorb., 1, Gallarta), 09:00etatik 14:00etara.\n“Udaberriko 500 bonuak 5 egunean amaitu ziren. Kanpaina hau gero eta errotuago dago, eta herritarren zein saltzaileen onerako da” esan du Etxebarriak.\nHori bai: ezingo da bi bonu baino gehiago erosi aldi berean. Txartel berezi hori behin bakarrik erabili ahalko da, eta erosketaren zenbatekoa bonuarena baino txikiagoa bada, ez da itzuliko aldea eskudirutan. Bonuak ezin dira trukatu eskudiruarekin, eta inola ere ez da itzuliko bonuaren zenbatekoa. Asko jota bi bonu erabili ahal izango dira erosketa-txartel bakoitzeko.


EH BILDUK BERRIZ ERE ALEGAZIOAK AURKEZTU DIZKIO ABAROKO PLAN PARTZIALARI\nAski ezaguna da Sopelako EH Bilduk Abaroko plan partzialari buruz duen jarrera: herriko etxebizitzaren arazoari eta Iberre Institituaren espazio arazoei irtenbidea ematen dien proiektua da. Plan hori berandu dator (urteetan blokeatuta) eta beraz, orain da momentua proiektu hori bultzatzeko. Edonola ere, hobetu daitekeela uste du EH Bilduk. Hori dela eta, alegazioak aurkeztu zituen baina jasotako erantzunak onartu ez eta berriz ere aurkeztu ditu alegazioak ezkerreko talde subiranistak.\n| 2021-06-16 09:27:00\nHonako alegazioak aurkeztu ditugu:\n1. Genero ikuspegia txertatzea oinezkoentzako mugikortasunaren inguruan: eraikinen arteko bideak zabalera eta argiztapen baldintza egokiak izatea. Helburua: emakumeentzat segurtasuna bermatzea.\n2. Sopelako hirigunearekin lotura bermatu, jadanik planean dagoen lotura bakarraz gain (2020ko urrian aurkeztu genuen alegazioen bitartez planean jasoa), beste bi lotura pasabide edo igogailuz: bata, Osasun Zentroarekin eta bestea, Etxebarri kalearekin (farmaziaren kalea).\n3. Trafiko arazoak konpontzeko 2 sarbide/irteera berri, bata Enrike Urrutikoetxea kalearekin eta bestea, Iberrota kalearekin (horrela, Iberre auzoaren barrualdeko alde horretatik nahitaez zirkulatu beharra sahiesteko, bereziki institutuaren aurretik).\n4. Bidegorri bat jartzea, Larrabasterra eta Sopela modu jasangarriagoan eta egokiagoan lotzeko. Hegoaldeko bidetik edo haren paralelotik doan bidegorri bat egitea, Iberrota eta Enrique Urrutikoetxea kaleak lotuz.\n5. Komertzio txikia babesteko, salmenta-aretoen gehienezko azalera 150 metro koadrokoa izatea.\n6. Gure herriko izena ondo jartzea: “Dokumentu osoan udalerriaren izen zuzena erabili, “Sopelana” okerreko terminoaren ordez Sopelaren izen zuzena eta ofiziala jarriz”.\nAzken finean, EH Bilduren ustez, ABAROK LARRABASTERRA OSOARI EGIN BEHAR DIO MESEDE. Auzoko arazoak arintzeko eta auzotarren bizi-kalitatea hobetzeko balio behar du: merkataritzalokalak; udal-instalazioak; Iberrotako berdegunea berroneratzea, Urkoko hezegunearekin eta kirolgunearekin lotzeko; Iberreko antolamendua eta urbanizazioa; Aldundia presionatzea Gatzarriñeko eta Olabideko trafikoaren arazoari konponbide integrala emateko, gure kaleetatik kanpo zirkulazioa desbideratuko duen saihesbide bat eraikiz.\n2020ko urrian aurkeztutako alegazioak.\n2020ko urrian kaleratutako prentsa oharra.\nGure lehen alegazioei egindako erantzunak jaso ondoren, 2021eko maiatzaren 14an atera genuen prentsa oharra.\nEH Bilduren 2. alegazioak (2021/06/16) eta bere planoa.